
Til  jer  unge  siger  vi,  ja,  i  virkeligheden  til  alle:  Der  findes  ingen  genvej 
til  frelse,  eller  fremragende  arbejde,  eller  ophøjelse  —  heller  ikke  til  fred 
og  selvrespekt.  Hvem  du  end  er,  hvor  du  end  er:  Lad  ikke  livet  gå  til 
spilde.  Det  er  alt,  hvad  du  har.  Studer,  lær,  forbered  dig,  respekter  og 
overhold  loven;  respekter  dig  selv.  „Hold  op  med  at  være  lade;  vær  ikke 
længere  urene  .  .  ."  L.&P.  88:124)  Hold  budene;  lev  og  arbejd  så  længe  du 
kan  kvalificere  dig  og  udføre  noget  og  have  en  god  samvittighed. 

Det  er  ikke  tiden  at  lade  stå  til.  Det  er  tiden,  hvor  vi  skal  lære  noget 
og  vide  noget,  udføre  noget  og  udvikle  os,  forøge  vor  dygtighed  og  vore 
evner.  Livet  her  er  så  kort,  og  evigheden  er  så  uendelig  lang.  Og  til  unge 
og  gamle,  til  de  ivrige  og  utålmodige,  til  de  trætte  eller  enhver  som  føler 
sig  fortabt  på  vejen:  Bevar  troen.  Bliv  ved  at  tjene,  arbejde,  udvikle,  om- 
vende dig,  besejre,  overvinde.  Hav  mod  og  trøst  ved  visheden  om,  at  der 
findes  en  guddommelig  plan  og  hensigt.  Det  er  aldrig  for  sent  at  begynde 
at  gøre,  hvad  vi  burde  gøre.  Gud  har  ikke  givet  os  noget  krav,  nogen 
befaling,  som  vi  ikke  kan  holde. 

PRÆSIDENT  DAVID  O.  McKAY 


De  virkelige 
værdier  i  livet 


Præsident  McKay's  budskab  er  hans  afslutningstale 
ved  den  138.  Generalkonference. 

Af  hele  min  sjæl  bønfalder  jeg  alle  Kirkens  med- 
lemmer og  alle  andre  allevegne  om  at  tænke  mere 
på  Evangeliet;  mere  på  udvikling  af  ånden  i  det,  og 
hellige  sig  mere  tid  til  livets  virkelige  værdier,  og 
mindre  tid  på  de  ting,  som  vil  forgå. 

Jeg  er  helt  i  harmoni  med  de  formaninger,  der  er 
givet  under  denne  konference  om  at  modstå  de  for- 
skellige fristelser,  der  findes  iblandtos.  Hvis  Kirkens 
medlemmer  ville  tage  imod  disse  forslag,  ville  det 
alene  være  tilstrækkeligt  til  at  gøre  dette  folk  til  et 
„lys"  på  bjerget,  et  lys  som  ikke  kunne  skjules.  Vi 
henviser  sommetider  til  sådanne  lærdomme  som 
„små  ting",  men  i  virkeligheden  er  de  de  største  ting 
i  dette  liv.  Hvis  vi  ville  lægge  mere  mærke  til  disse 
råd,  og  i  højere  grad  hellige  os  studiet  af  de  nye 
åbenbaringer,  som  findes  i  Lære  og  Pagter,  ville  vi 
skønne  mere  på  det  store  værk,  som  er  blevet  opret- 
tet i  denne  forvaltning. 


Man  siger  ofte,  at  Kirken  er  det  største,  der  findes 
i  verden,  og  det  er  den!  Jo  mere  opmærksomhed  vi 
yder  den  —  ved  at  være  klar  over,  hvor  godt  den  er 
tilpasset  vort  personlige  liv,  vort  liv  i  hjemmet  og  vort 
liv  i  samfundet  —  jo  mere  vi  studerer  den  ud  viden- 
skabeligt standpunkt,  ud  fra  menneskets  skæbne,  jo 
mere  vil  vort  hjerte  fryde  sig  over  Guds  godhed  imod 
os  ved  at  give  os  det  privilegium  at  kende  Jesu  Kristi 
Evangelium. 

Hvad  vi  har  brug  for  i  dag  er  at  tro  på  den  levende 
Kristus,  hvad  der  er  mere  end  blot  en  følelse,  men 
en  kraft,  der  får  os  til  at  handle  —  en  tro,  som  vil  give 
livet  et  formål  og  hjertet  mod.  Vi  har  brug  for  et  Evan- 
gelium, som  forkyndes  gennem  ædle  gerninger,  og 
som  kræver  opmærksomhed  og  respekt  selv  af  vore 
fjender.  Blot  at  tro  på  Jesus  som  en  stor  lærer,  eller 
endog  som  det  største  menneske,  der  nogensinde 
har  levet,  har  vist  sig  utilstrækkeligt,  når  man  skal 
besejre  samfundets  og  verdens  ondskab. 

Det  er  tydeligt,  at  det,  verden  har  brug  for  —  og 
især  i  lyset  af  de  nuværende  forhold,  som  omgiver 
os  på  alle  sider  ■ —  er  mere  end  blot  at  anerkende 
Manden  fra  Galilæa,  som  det  største  af  alle  menne- 
sker. Hvad  der  virkelig  er  nødvendigt,  er  tro  på  Ham, 
som  et  guddommeligt  Væsen  —  som  vor  Herre  og 
Frelser!  Det  er  en  sådan  tro,  Apostlen  Peter  følte,  da 
han  udbrød:  „Du  er  Kristus,  den  levende  Guds  søn." 
(Matt.  16:16) 

Kirkens  medlemmer  formanes  til  at  erhverve 
sandheden  ved  studium,  ved  tro  og  ved  bøn,  og  at 
søge  efter  alt,  hvad  der  er  „dydigt,  elskeligt,  hvad 
der  har  godt  lov  eller  er  prisværdigt."  (1 3.  Trosartikel) 

Skoler  og  kirker  burde  udstråle  den  kendsgerning, 
at  der  i  livet  findes  visse  grundlæggende  ting,  som 
aldrig  forandres,  og  som  er  nødvendige  for  enhver 
menneskelig  sjæls  lykke.  Forældre  og  funktionærer 
i  Kirken  må  mere  oprigtigt  og  flittigt  forkynde  livets 
og  frelsens  principper  for  de  unge  i  Zion  og  for  ver- 
den, for  at  hjælpe  de  unge  til  at  holde  sig  i  den  rette 
balance  i  de  skabende  år  af  deres  liv. 

Jeg  minder  jer  brødre,  som  bærer  Det  hellige 
Præstedømme  om  endnu  engang  at  studere  den  gud- 

dommelige  åbenbaring,  der  så  enkelt  men  magfuldt 
udtrykker,  hvorledes  man  skal  styre  ved  Præste- 
dømmet: 

„Ingen  magt  eller  indflydelse  kan  eller  bør  udøves 
i  kraft  af  Præstedømmet  uden  gennem  overbevis- 
ning, langmodighed,  mildhed,  sagtmodighed  og  u- 
skrømtet  kærlighed; 

gennem  venlighed  og  sand  kundskab,  som  uden 
hykleri  og  uden  svig  vil  udvilke  sjælen  meget. 

Irettesæt  skarpt,  når  den  Helligånd  driver  dertil, 
og  udvis  derefter  større  kærlighed  mod  ham,  som 
du  har  irettesat,  at  han  ikke  skal  betragte  dig  som 
fjende."  (L  &  P.  121:41-43) 

Dette  er  en  vidunderlig  formaning  og  lektie  med 
hensyn  til,  hvorledes  man  skal  herske,  ikke  alene  i 
Præstedømmets  kvorum'er,  men  også  i  vore  hjem  og 
i  virkeligheden  også  i  alle  andre  forhold  i  samfundet. 

Søskende,  Evangeliet  er  vort  anker.  Vi  ved,  hvad 
det  står  for.  Hvis  vi  efterlever  det  og  følger  det,  hvis 
vi  taler  godt  om  det,  om  Præstedømmet,  om  vore  fa- 
milier, om  vor  næste,  vil  vi  føle  os  lykkeligere,  og  i 
virkeligheden  forkynder  vi  Jesu  Kristi  Evangelium 
på  denne  måde.  Vi  har  fået  det  ansvar  at  udbrede 
Evangeliet  til  vore  medmennesker.  Nogle  af  os  ven- 
ter, indtil  vi  får  en  eller  anden  mulighed  for  at  for- 
kynde Jesu  Kristi  Evangelium,  og  dog  påhviler  der  os 
alle  en  pligt  til  at  forkynde  de  gode  nyheder  hver  dag 
i  vort  liv.  Vi  forkynder  det  gennem  vore  gerninger  — 
i  hjemmet,  i  forretningslivet,  i  selskabelige  kredse,  i 
politik;  ja,  i  virkeligheden  har  vi  allevegne,  hvor  vi 
færdes  blandt  mennesker,  det  ansvar  hvilende  på 
os  at  give  de  gode  nyheder  til  andre  mennesker  i 
verden. 

Lad  os  vogte  vore  tanker  og  vor  tunge.  En  af  de 
bedste  måder  til  at  opbygge  vort  hjem,  det  være  sig 
vor  bopæl,  en  by,  en  stat  eller  et  land,  er  altid  at  tale 
godt  om  det  hjem,  den  by,  den  stat  eller  det  land. 
Lad  tungen  til  alle  tider  være  under  kontrol. 

Gud  velsigne  medlemmerne  af  denne  Kirke  for 
deres  hengivenhed  og  loyalitet,  og  for  deres  bønner 
for  alle  Generalautoriteterne  og  funktionærerne.  I  bør 
vide,  og  jeg  vil  gerne  forsikre  jer  om,  at  disse  bønner 
er  virkningsfulde. 

Jeg  bevidner  for  jer  og  for  hele  verden,  at  en  ven- 
lig Fader  i  Himlen  virkelig  inspirerer  og  beskytter  os! 
Han  er  nær  ved  Kirken,  og  jeg  ved  af  hele  min  sjæl, 
at  Han  ikke  er  en  fraværende,  fjern  kilde,  således 
som  nogle  måske  mener.  Han  er  en  venlig  Fader,  be- 
kymret for  sine  børns  velbefindende,  og  rede  og  vil- 
lig til  at  høre  og  besvare  deres  kalden.  Svaret  vil 
måske  være  negativt,  således  som  en  klog  fader  el- 
ler moder  sommetider  giver  et  negativt  svar  til  et 
barn,  men  Han  er  altid  rede  til  at  høre  og  svare,  når 
det  er  bedst  for  den  pågældende. 


Gud  velsigne  vore  missionærer,  som  arbejder  i 
de  78  missioner,  som  Kirken  har  ude  omkring  i  ver- 
den. Det  er  strålende  unge  mænd  og  kvinder,  med 
et  stærkt  vidnesbyrd  om  Evangeliet,  rige  på  tro  og 
fremragende  repræsentanter  for  Herren  og  Hans 
Kirke.  Vi  er  stolte  af  dem.  Vi  er  taknemmelige  for 
vore  missionspræsidenter  og  disse  missionærer  for 
deres  villige  og  dygtige  arbejde.  Vi  er  også  taknem- 
melige for  de  fædre  og  mødre  og  andre,  som  støtter 
disse  missionærer. 

Ord  kan  ikke  udtrykke  den  hjertekval  og  sorg, 
som  vi  føler  for  de  lidelser,  som  nogle  hjem  må  gen- 
nemgå på  grund  af  krigens  ulykker.  Vore  bønner  er 
altid  med  vore  unge  mænd,  som  ofrer  alt  for  men- 
neskets frihed  og  andre  af  menneskenes  iboende 
retigheder.  Mit  hjerte  er  fuldt  af  taknemmelighed,  når 
jeg  hører  de  rapporter,  som  er  blevet  sendt  direkte  til 
mig,  om  deres  tro  på  Gud,  deres  loyalitet  og  om  de 
lange  afstande  de  tilbagelægger  for  at  overvære  Kir- 
kens møder.  Tænk  på,  hvad  visheden  om  Kristus, 
deres  Forløser,  betyder  for  dem,  medens  de  udhol- 
der fristelser,  trængsler  og  krigens  rædsler!  Det 
giver  dem  trøst,  når  de  har  hjemve  eller  er  mismodi- 
ge; det  gør  deres  beslutsomhed  om  at  holde  sig 
moralsk  rene  og  skikket  til  arbejdet  mere  effektiv; 
det  giver  dem  mod  til  at  udføre  deres  pilgt;  det  væk- 
ker håb,  når  de  er  syge  eller  sårede;  og  hvis  og  når 
de  står  over  for  det  uundgåelige,  fylder  det  deres 
sjæl  med  den  fredfyldte  vished,  at  ligesom  Kristus 
levede  efter  døden,  således  skal  de  også  leve!  Må 
Gud  velsigne  og  beskytte  disse  mænd  i  de  væbnede 
styrker. 

Gud  velsigne  Regional-Repræsentanterne,  stavs- 
præsidenterne,  biskopperne  og  alle  andre  funktio- 
nærer i  Kirken,  som  arbejder  og  giver  af  deres  tid  og 
deres  midler  til  opbygning  af  Guds  rige. 

Må  I  fædre  og  mødre  være  velsignet  i  jeres  hjem, 
må  I  søge  efter  visdom  og  forståelse  til  at  give  jeres 
børn  sundhed  og  karakter,  pletfri  og  ubesmittede. 
Den  største  pligt,  som  fædre  og  mødre  har  at  udføre, 
er  den  religiøse  opøvelse  og  udvikling  af  deres 
barns  karakter. 

Må  Gud  være  med  enhver  af  jer  og  med  alle 
mennesker  allevegne.  Må  vi  vende  os  til  Ham  og 
søge  efter  livets  bedste  og  mest  åndelige  værdier. 
Han  er  vor  Fader;  Han  kender  vore  ønsker  og  vore 
forhåbninger;  og  Han  vil  hjælpe  os,  hvis  vi  blot  vil 
søg  Ham  og  lære  Hans  veje. 

Mine  bønner  følger  jer,  når  I  vender  tilbage  til 
jeres  hjem.  Gud  hjælpe  os  alle  til  at  udføre  vore  plig- 
ter ved  at  gøre  vort  hjem,  vor  skole,  vor  Kirke  og  vort 
samfund  til  steder,  som  vil  være  opløftende,  sunde 
og  trosinspirerende,  det  beder  jeg  om  i  Jesu  Kristi 
navn.  Amen.  O 

Med   hvad   skal   jeg   møde   Herren,    bøje   mig   i   høj- 
hedens Gud?  .  .  .  (Mika  6:6) 

Hvo   kan  gå  op   på   Herrens   bjerg,  og   hvo  kan  stå 
på  Hans  hellige  sted?  (Salm.  24:3) 

Dette  er  det  brændende  spørgsmål,  som  atter  og 
atter  stilles  i  skriften  af  profet,  salmist  og  enhver,  der 
oprigtigt  søger  efter  vejen  til  Gud.  Og  svaret  er  ikke 
enkelt;  det  kan  udtrykkes  på  mange  måder.  Enhver,  der 
svarer  på  spørgsmålet,  kunne  finde  et  skrifsted,  der 
retfærdiggør  hans  egen  sti.  Hvad  svaret  end  er,  bliver 
det  fundamentale  spørgsmål  stående  for  ethvert  men- 
neske: med  hvad  skal  jeg  møde  Herren?  Hvad  består 
det  religiøse  liv  af? 

DET  RELIGIØSE  LIVS  DIMENSIONER 

Ethvert  menneske,  der  tror  om  sig  selv,  at  han  er 
religiøs,  har  en  basis  for  denne  tro  og  følelse.  Han  er 
religiøs  på  grund  af  sine  overbevisninger  og  sin  måde 
at  leve  på.  Det  er  interessant  at  undersøge  de  typiske 
måder,  hvorpå  mennesker  lever  deres  religion,  deres 
livsmønster  og  den  tanke,  hvormed  de  forsikrer  sig 
selv  om,  at  de  er  religiøse. 

Der  er  i  hvert  fald  5  måder,  hvorpå  folk  lever  deres 
religion.  Hver  enkelts  liv  kan  karakteriseres  ved  enhver 
kombination  af  de  fem.  De  vil  blive  beskrevet  her  uden 
noget  forsøg  på  at  vurdere  dem,  før  de  alle  ligger  foran 
os. 

(1)  Et  menneske  er  religiøst,  fordi  det  nærer  visse 
trossætninger,  som  det  mener  er  sande.  For  eksempel 
tror  den  Sidste  Dages  Hellige  på  Evangeliets  gengivelse, 
på  Trosartiklerne,  på  guddommelig  vejledning  i  den 
levende  profets  liv  og  på  andre  lærdomme,  der  er  fastsat 
i  hans  trosbekendelse.  Tro  er  en  fundamental  pille  i  det 
religiøse  liv. 

(2)  Et  menneske  har  tilbøjelighed  til  at  identificere 
sit  religiøse  liv  med  sin  kundskab  til  sin  tro.  I  missions- 
marken  føler  det,  at  det  er  religiøst,  når  det  lærer  den 
hellige  skrift  og  studerer  sin  tros  forskrifter.  At  kende 
lærdommen  bidrager  til  ens  vished  om,  at  man  er  reli- 
giøs. 

(3)  En  tredie  måde  er  at  tage  del  i  Kirkens  arbejde. 
For  en  Sidste  Dages  Hellig  er  dette  let  at  gøre  og  kan 
give   rig   belønning.    Utallige   er  de   måder,    hvorpå   man 


kan  dyrke  Herren,  tjene  sine  medmennesker,  få  del  i 
Evangeliets  gaver  og  opbygge  Guds  rige  med  hænder, 
hjerte,  sjæl  og  sind  gennem  kanalerne  i  den  institution, 
vi  kender  som  Jesu  Kristi  Kirke. 

(4)  En  fjerde  og  karakteristisk  måde  at  være  religiøs 
på,  er  at  komme  i  forbindelse  med  Guddommen  —  med 
Faderen,  Sønnen  og  den  Helligånd.  Dette  vil  vi  gerne  kalde 
den  åndelige  livsdimension.  Et  menneske  er  religiøst  i 
de  øjeblikke  og  i  den  udstrækning,  hvori  det  føler  tak- 
nemmelighed, ydmyghed,  ærefrygt,  ærbødighed,  tilbedel- 
se, tillid  og  kærlighed  til  Gud.  Disse  følelser  illustreres 
i   Salmerne: 

Herren  er  mit  lys  og  min  frelse,  hvem  skal  jeg  frygte? 

(Salm.  27:1) 

Herren   er   min   hyrde,   mig   skal   intet   fattes.   (Salm. 

23:1) 

Hvem    har  jeg    i    Himlen?    Og    har  jeg    blot   dig,    da 

attrår  jeg  intet  på  jorden! 
Lad  kun  mit  kød  og  hjerte  vansmægte,  Gud  er  mit  hjer- 
tes klippe,  min  del  for  evigt.  (Salm.  73:25,  26.) 

Hvorhen  skal  jeg  gå  for  din  ånd,  og  hvor  skal  jeg 
fly  for  dit  åsyn?  Farer  jeg  op  til  himlen,  da  er  du  der, 
reder  jeg  leje  i  dødsriget,  så  er  du  der;  tager  jeg  mor- 
genrødens vinger,  fæster  jeg  bo,  hvor  havet  ender,  da 
vil  din  hånd  også  lede  mig  der,  din  højre  holder  mig 
fast!  (Salm.  139:7-10) 

(5)  Den  femte  dimension  af  religionen  udtrykkes  ved 
ens  forhold  til  sine  medmennesker.  I  vor  jødisk-kristne 
tro  lever  man  sin  religion  ved  at  praktisere  retfærdighed 
og  barmhjertighed  over  for  hinanden. 

Derfor,  alt  hvad  I  vil,  at  mennesker  skal  gøre  mod 
jer,  det  samme  skal  I  gøre  mod  dem  .  .  .  (Matt.  7:12) 

En  ren  ubesmittet  gudsdyrkelse  for  Gud,  vor  Fader, 
er  dette:  at  besøge  faderløse  og  enker  i  deres  trængsel 
og   bevare  sig  selv  uplettet  af  verden.  (Jakob   1:27) 

...  Du  skal  elske  din  næste  som  dig  selv  (Matt. 
22:39) 

VURDERING  AF  DET  RELIGIØSE  LIV 

Alle  disse  fem  måder  at  være  religiøs  på,  er  retmæs- 
sige. Et  religiøst  menneske  har  trossætninger,  som  giver 
livet  bevæggrunde  og  vejledning.  Et  studium  af  disse 
trossætninger  bør  give  større  årvågenhed  og  dybere  be- 

tydning.  I  Kirkens  liv  modtager  den  troende  Evangeliets 
instruktion,  gaver  og  velsignelser,  og  styrker  sine  med- 
mennesker. Og  tro  på  Gud  og  omsorg  for  sine  medmen- 
nesker er  i  sandhed  fundamentale  måder  at  leve  sin 
religion  på. 

I  de  store  oversigter  over  det  religiøse  liv  er  der 
lagt  særlig  vægt  på  de  to  sidste  måder  at  være  religiøs 
på.  For  eksempel  vedrører  de  første  fire  bud  i  De  Ti 
Bud  menneskets  forhold  til  Gud  og  de  sidste  seks  men- 
neskets forhold  til  sine  medmennesker.  Mikas  eget  svar 
på  spørgsmålet:  „Med  hvad  skal  jeg  møde  Herren?" 
omfatter  den   samme   dobbelte   betydning: 

Det  er  sagt  dig,  o  menneske,  hvad  der  er  godt,  og 
hvad  Herren  kræver  af  dig:  hvad  andet  end  at  øve  ret, 
gerne  vise  kærlighed  og  vandre  ydmygt  med  din  Gud. 

(Mika  6:8) 

Og  på  lignende  måde  besvarede  Jesus  spørgsmålet: 
„Mester,  hvilket  bud  i  loven  er  det  største?"  ved  at 
sige: 

Du  skal  elske  Herren  din  Gud  af  hele  dit  hjerte,  af 
hele  din  sjæl  og  af  hele  dit  sind.  Dette  er  det  største  og 
første  bud.  Der  er  et  andet,  som  er  dette  lig:  Du  skal 
elske  din  næste  som  dig  selv.  På  disse  to  bud  hviler 
hele  loven  og  profeterne.  (Matt.  22:36-40) 

Af  disse  udtalelser  kan  man  slutte  at  tro,  kundskab 
om  religion  og  deltagelse  i  kirkeligt  liv  kun  har  en  meget 
lille  værdi  i  sig  selv.  For  at  være  virkningsfulde  i  livet 
må  de  føre  een  til  at  elske  Gud  og  mennesket.  Jakob 
vidste  dette: 

Du  tror,  at  Gud  er  een;  deri  gør  du  ret;  det  tror  de 
onde   ånder  også  —  og  skælver.   (Jak.  brev  2:19.) 

Og  Paulus  kendte  de  begrænsninger,  som  kundskab 
uden   kærlighed  har: 

Og  havde  jeg  end  profetisk  gave  og  kendte  alle  hem- 
meligheder og  sad  inde  med  al  kundskab,  og  havde  jeg 
al  tro,  så  jeg  kunne  flytte  bjerge,  men  ikke  havde  kær- 
lighed, da  var  jeg  intet  ...  Nu  ser  vi  jo  i  et  spejl,  i  en 
gåde,  men  da  skal  vi  se  ansigt  til  ansigt;  nu  kender 
jeg  stykkevis  ...  Så  bliver  da  tro,  håb,  kærlighed,  disse 
tre;  men  størst  af  dem  er  kærlighed.  (1.  Kor.  13:2, 
12,  13.) 

Profetisk  religion  begynder  med  en  åbenbaring  til 
grundlæggeren,  hvad  der  får  ham  til  at  skride  til  hand- 
ling for  sine  medmennesker.  Moses,  som  stod  foran  den 
brændende  busk,  lærte,  at  han  stod  på  hellig  grund, 
og  at  Gud  havde  kaldet  ham,  fordi  Han  havde  set  Israels 
trængelser.  Jesus  tilbragte  fyrretyve  dage  i  ørkenen,  hvor 
Han  modstod  fristelser  og  blev  styrket  af  sin  Fader,  og 
derefter  „gik  Han  omkring  og  gjorde  godt."  Apostlen 
Paulus  havde  et  møde  med  Kristus,  hvad  der  forandrede 
hans  sind  og  hans  handlinger  over  for  hedningerne  og 
de  kristne.  Joseph  Smith  så  Faderen  og  Sønnen,  hvad 
der  resulterede  i  Evangeliets  gengivelse  med  den  store 
vægt,  det  lægger  på  at  skabe  „udødelighed  og  evigt  liv 
for  mennesket."  Religion  begynder  med  et  budskab  fra 
Gud,  som  får  profeten  til  at  drage  omsorg  for  menne- 
sket. 


Efterhånden  som  religionen  bliver  gjort  til  en  insti- 
tution, bliver  det  oprindelige  guddommelige  budskab  ofte 
fordunklet  af  menneskelige  interesser.  Det,  der  oprinde- 
lig drejede  sig  om  Gud  og  mennesket,  har  tendens  til 
at  blive  erstattet  af  større  interesse  for  organisations- 
mæssige sager,  ritualer,  kirkeskikke,  ydre  præstationer 
og  statussymboler.  Dette  belyses  med  stor  kraft  og  på 
poetisk  vis  i  Amos',  Hoseas,  Mikas,  Esajas'  og  Jeremias' 
skrivelser.  På  deres  tid  praktiserede  Jehovas  udvalgte 
folk  alle  ydre  former  for  religion  til  fastsatte  tider  og 
steder,  og  samtidig  fortsatte  de  med  godt  humør  deres 
forretninger  med  at  sælge  de  fattige  som  slaver  for 
samme  pris  som  et  par  sko,  forfalskede  mål  og  vægt, 
blandede  hveden  med  affald,  undertrykte  enkerne  og  de 
faderløse,  bestak  dommerne  i  retten,  drak  „vinen  af 
kander  og  salver  sig  med  ypperste  olie,"  men  „sørger  ej 
over  Josefs  skade"  —  deres  israelitiske  medmennesker. 
(Se  Amos  6:6.) 

Ingen  har  som  Israels  skrivende  profeter  så  magtfuldt 
beskrevet  hulheden,  tomheden  og  hykleriet  med  at  prise 
og  ære  Gud  gennem  en  formel  religion,  medens  de  på 
samme  tid  ignorerede  og  overtrådte  de  moralske  for- 
pligtelser over  for  deres  medmennesker.  Amos  erklæ- 
rede for  Jehova: 

Jeg  hader,  forsmår  eders  fester,  er  led  ved  eders 
festlige  samlinger,  om  også  I  bringer  mig  brændofre. 
Eders  afgrødsfrø  behager  mig  ej,  eders  fedekvægs- 
takofre  ser  jeg  ej  til. 

Spar  mig  dog  for  eders  larmende  sang,  eders  harpe- 
klang hører  jeg  ikke. 

Nej,  ret  skal  vælde  frem  som  vand  og  retfærd  som 
svulmende  bæk.  (Amos  5:21-24.) 

Dette  er  hjertet  i  det  profetiske  budskab,  gentaget 
ligesom  temaet  i  en  symfoni.  Gud  er  moralsk  af  natur,  en 
Person  med  retskaffenhed  og  kærlighed.  Intet  menneske 
kan  tjene  sådant  Væsen  på  acceptabel  vis,  med  mindre 
han  praktiserer  retskaffenhed  og  barmhjertighed  i  sit  for- 
hold til  sine  medmennesker.  1 

I  Mikas  belæringer,  eller  Jesu  belæringer,  er  Gud  lige 
så  bekymret  for  andre  mennesker  som  Han  er  for  mig 
—  ikke  mere  og  ikke  mindre.  Der  findes  ingen  måde  at 
ære  Gud  på,  samtidig  med  at  vi  vanærer  „Hans  hæn- 
ders værk."  Denne  fundamentale  belæring  finder  vi  atter 
og  atter  i  Den  hellige  Skrift.  Lad  os  belyse  det:  Amulek 
opmuntrer  sit  folk  til  at  bede  for  deres  personlige  for- 
nødenheder og  slutter  så: 

.  .  .  Antag  ikke,  at  det  er  alt;  thi  efter  at  I  har  gjort 
alle  disse  ting,  og  I  bortviser  den  trængende  og  den 
nøgne  og  ikke  besøger  den  syge  og  den  bekymrede  og 
ikke  deler  jeres  midler  —  om  I  har  nogen  —  med  dem, 
som  trænger  dertil,  siger  jeg  jer,  at  dersom  I  ikke  gør 
nogen  af  disse  ting,  da  er  jeres  bøn  forgæves  og  gav- 
ner jer  intet,  og  I  er  som  hyklere,  der  fornægter  troen. 
(Alma  34:28) 
1.  Læs  for  eksempel  Esajas  1,  Hosea  4,  Milka  3  og  Jeremias  7. 

Johannes  skrev  på  lignende  måde: 
Den,  som  siger,  at  han  er  i  lyset,  og  dog  hader  sin 
broder,  han  er  endnu  i  mørket.  (1.  Johs.  2:9) 

ANVENDELSE  I  DAG 

Det  er  let  at  tale  om  almindelige  principper  og  belyse 
deres  anvendelse  i  gamle  dage.  Ingen  bliver  særlig 
foruroliget  eller  bevæget  ved  nogen  af  delene.  Men  når 
disse  forskrifter1  i  skriften  bliver  oversat  til  nutidens 
sprog,  vil  man  måske  komme  med  forsvar  og  vanske- 
ligheder. En  eller  anden  har  sagt:  „Det  er  let  nok  at 
elske  alle  mennesker  (abstrakt);  vanskeligheden  kommer, 
når  vi  skal  virkeliggøre  det." 

I  det  tyvende  århundrede  er  samfundet  blevet  mere 
og  mere  kompliceret.  Tingene  er  hverken  enkle  eller 
klare.  Dette  erkender  vi.  Man  kan  ikke  rette  sig  efter 
regler  fra  en  svunden  tid  og  simpelthen  give  til  tiggeren 
og  klæde  de  trængende.  Mange  problemer  må  man 
nærme  sig  på  en  anden  måde  end  blot  personligt  mand 
til  mand.  Men  den  grundlæggende  filosofi,  den  funda- 
mentale betydning,  der  er  forkyndt  gennem  tiderne,  er 
stadig  gyldig.  For  at  tjene  Gud  må  man  også  tjene  sine 
medmennesker.  Vi  kan  diskutere  måden,  men  ikke  på- 
lægget om  at  gøre  det. 

Uden  på  nogen  måde  at  ville  dømme  de  enkelte 
mennesker,  slutter  vi  derfor  denne  artikel  ved  at  tale  om 
nogle  af  de  sociale  forpligtelser,  som  alle  har,  hvis  de 
ønsker  at  „stige  og  til  Herrens  bjerg."  Vi  kan  ikke  ■ — 
ikke  mere  end  det  gamle  Israel  kunne  —  leve  religionen 
i  enrum  i  vore  hjem  og  kirkebygninger  og  ignorere  virk- 
ningen af  vor  adfærd  over  for  andres  liv  i  forretnings- 
livet, i  skolerne,  på  gaderne  og  vejene. 

Det  moderne  liv  har  tendens  til  at  blive  koldt  og  uper- 
sonligt. Menneskelige  væsener,  som  er  uden  for  den 
fortrolige  kreds,  bliver  midler  til  vore  resultater,  blot 
funktioner,  som  udfører  arbejde  for  os  eller  som  giver 
os  fortjeneste.  De  bliver  måske  blot  statistikker  over 
arbejdsløse,  personer,  der  er  dræbt  i  år  på  landevejen, 
studenter,  der  frekventerer  universitetet  elier  endog  dem, 
der  er  døbt  i  Kirken.  Lad  os  se  på  nogle  af  de  sociale 
områder  i  denne  af-personaliseringens  tidsalder. 

ÆRLIGHED  OG  FAIR  BEHANDLING 

I  vore  dage  med  deres  upersonlige  forretningsmeto- 
der —  karakteriseret  ved  de  store  sammenslutninger, 
supermarkeder,  benzinstationer  på  motorvejene  og  store 
regerings-entrepriser  —  er  fristelserne  til  at  være  uær- 
lig og  ikke  bekymre  sig  om  de  enkelte  mennesker  blevet 
mangedoblet.  Folk  bedrager  en  fremmed  eller  skaffer  sig 
uretmæssig  fordel  fra  regeringen,  men  ville  aldrig  drøm- 
me om  at  stjæle  fra  sin  nabo.  Speedometeraflæsningerne 
forandres,  når  vognen  skal  sælges  igen;  skatteregn- 
skaberne er  ufuldstændige;  varepriser  bliver  forhøjet 
eller  forandret  ved  særlige  udslag.  Sommertider  tager  man 
penge  for  tjenesteydelser  i  forhold  til,  hvad  forholdene 
kan  bære.  Lærere,  sagførere  og  læger  er  fristet  til  mere 
at  tjene  deres  egne  interesser  end  deres  klienters. 

Mange  af  os  trænger  til  at  skærpe  vore  etiske  og 
religiøse  principper  og  så  holde  fast  ved  dem  med  kraft 
og  styrke  i  forretningslivet  og  på  arbejdsmarket.  Det  er 
let  at  leve  et  dobbeltliv  —  et  i  privatlivet  og  et  andet  i 
forretningslivet. 


TILKNYTNING  TIL  DET  STØRRE  SAMFUND 

Kirken  har,  med  sit  rige  aktivitetsprogram  og  sine 
specielle  ledere,  tendens  til  at  sluge  sine  aktive  med- 
lemmers fritid.  Dette  er  i  sig  selv  noget  godt.  Hvor  ellers 
kan  et  menneske  bedre  tjene  Gud  og  mennesket?  Men 
vi  er  også  medlemmer  af  det  større  samfund,  borgere  i 
kommunen,  landet  og  verden.  Det  er  nødvendigt  at 
Sidste  Dages  Hellige  er  ansvarlige  borgere  i  dette  større 
samfund  så  vel  som  i  deres  kirkelige  kredse. 

Det  er  nødvendigt  at  studere  og  diskutere  de  sociale 
og  politiske  problemer  i  tiden  på  alle  trin  i  samfundet, 
og  også  at  blive  aktiv  i  det  borgerlige  liv.  I  den  moderne 
by  er  der  snesevis  af  sociale  virksomheder  —  f.eks. 
familietjeneste,  mentalhygiejniske  centre,  sundhedsvæ- 
sen, børneinstitutioner,  som  trænger  til  aktiv  støtte  fra 
„rodfæstede"  borgere.  Enhver  voksen  Sidste  Dages  Hel- 
lig, med  de  undtagelser,  der  skyldes  helbred  og  per- 
sonlige forhold,  burde  arbejde  på  i  hvert  fald  et  område 
for  sin  kommune,  ligesom  han  bør  det  for  sin  Kirke. 


MENNESKELIGE  RETTIGHEDER 

Efter  forfatterens  mening  er  det  største  problem  i 
verden  i  dag,  endda  større  end  kommunismen,  det  behov, 
som  mennesker  af  alle  racer,  kulturer  og  samfund  har  for 
at  føle  deres  eget  værd  og  værdighed  som  menneske- 
lige væsener.  Mennesket  har  en  lang  og  skamfuld  histo- 
rie bag  sig  om  undertvingelse  og  ydmygelse  af  sine 
medmennesker  af  økonomiske,  politiske,  religiøse,  race- 
mæssige eller  andre  grunde. 

I  religionens  og  menneskehedens  navn  må  denne 
praksis  høre  op.  Mennesker  kan  have  større  talenter, 
flere  ejendele  og  andre  fordele  frem  for  andre,  men  de 
er  ikke  større  mennesker.  Vi  er  alle  børn  af  den  samme 
jord  og  af  samme  Skaber.  Gud  elsker  den  ene  som  Han 
elsker  den  anden.  Kan  vi  gøre  mindre?  Ethvert  menne- 
skeligt væsen  har  samme  behov  for  føde,  klæder,  husly 
og  for  kærlighed,  selvrespekt  og  skabende  udfoldelse. 
Med  Mormons  Bogs  ord: 

Tænk  på  jeres  brødre  som  på  jer  selv  .  .  .  den  ene 
skabning  er  lige  så  dyrebar  i  Hans  øjne  som  den 
anden  .  .  .  (Jakob  2:17,  21.) 

...  Thi  Han  (Herren)  gør  det,  som  er  godt  blandt 
menneskene...  og  Han  indbyder  alle  til  at  komme  til 
sig  og  få  del  i  Hans  godhed,  og  Han  nægter  ikke  nogen 
at  komme  til  sig,  sort  eller  hvid,  træl  eller  fri,  mand  eller 
kvinde,  og  Han  ihukommer  folkene,  thi  alle  er  lige  for 
Gud,  både  jøde  og  ikke-jøde.  (2  Nephi  26:33) 

Menneskene  er  selskabelige  væsener.  Broderlig  kær- 
lighed er  Evangeliets  og  livets  mest  grundlæggende  lov. 
Lige  meget,  hvad  vi  ellers  har,  lige  meget,  hvilken  stil- 
ling vi  har  i  Kristi  Evangelium  og  Kirke,  hvis  vi  ikke  har 
kærlighed,  „gavner  det  os  intet."  „Derpå  skal  alle  kende, 
at  I  er  mine  disciple,  om  I  har  indbyrdes  kærlighed."  At 
lære  og  at  udøve  kærlighed  og  retfærdighed  blandt 
menneskene  burde  være  det,  vi  mest  bekymrede  os 
om,  når  vi  overgiver  os  til  og  gengælder  Gud  kærlighed 
gennem  Jesus  Kristus.  Q 


323 


VICTOR  L.  BROWN     af  Det  præsiderende  Biskopråd 


I  den  midterste  del  af  dette  historiske  Tabernakel 
sidder  en  gruppe  mænd  fra  mange  dele  af  verden. 
Enhver  af  dem  har  opgaver,  der  adskiller  ham  fra 
andre,  der  ikke  tilhører  denne  gruppe.  Næsten  hver 
eneste  weekend  har  vi  anledning  til  at  træffe  Kirkens 
biskopper  i  deres  hjemlige  stave.  I  dag  er  vi  begun- 
stigede ved  at  have  dem  her  til  en  generalkonference. 
Vi  nærer  den  største  kærlighed  til  og  respekt  for 
dem,  og  vi  er  taknemmelige  for  det  store  arbejde, 
de  udfører. 

Før  jeg  blev  biskop,  vidste  jeg  ikke  ret  meget  om 
embedets  opgaver.  Jeg  har  tænkt  på,  at  andre  af  Kir- 
kens medlemmer  måske  er  lige  så  uoplyst,  som  jeg 
var.  Biskoppen  er  —  eller  bør  være  —  en  af  de  vig- 
tigste personer  for  hver  eneste  medlem  af  Kirken. 
Hvis  han  betyder  noget  for  os,  så  skal  vi  også  betyde 
noget  for  ham.  Jeg  beder,  at  jeg  må  være  i  stand  til  at 
sige  noget,  der  kan  drage  biskopperne  nærmere  til 
deres  medlemmer,  ja,  endnu  mere,  drage  medlem- 
merne nærmere  til  deres  biskop. 

For  at  kunne  forstå  biskoppen,  må  vi  kende  nogle 
af  de  opgaver,  han  har  —  og  der  er  mange.  Tiden 
er  begrænset,  så  vi  vil  kun  beskæftige  os  med  nogle 
få  stykker.  Vi  vil  først  gennemgå  to  af  hans  timelige 
opgaver:  af  sørge  for  de  nødlidende  og  tage  sig  af 
økonomien. 

I  forbindelse  med  Velfærdsprogrammet  hører 
man  ofte  den  udtalelse,  at  Kirken  selv  sørger  for  sine 
medlemmer.  Biskoppen  spiller  hovedrollen  i  admini- 
strationen af  Velfærdsprogrammet.  Han  —  og  han 
alene  —  bestemmer,  hvem  der  skal  have  hjælp,  un- 
der hvilken  form  hjælpen  skal  gives,  og  hvor  meget 
der  skal  gives.  Dette  sidste  i  samråd  med  Hjælpe- 
foreningens præsidentinde.  Biskoppen  påtager  sig 
denne  opgave  med  kærlighedens,  godhedens  og 
forståelsens  ånd.  Et  af  hans  vigtigste  mål  er  at  hjælpe 
medlemmerne  til  at  bevare  deres  selvrespekt  og 
værdighed.  Han  har  visse  principper  efter  hvilke  han 
administrerer  dette  program. 

Det  første  princip  er,  at  vi  som  medlemmer  af 
Kirken  forventes  at  være  uafhængige  og  have  selv- 
tillid. Det  er  sagt  til  os,  at  vi  skal  have  et  års  forbrug 


på  lager  som  reserve  i  tilfælde  af,  at  vi  kommer  ud 
for  alvorlige  vanskeligheder.  Dersom  forholdene, 
som  f.  eks.  en  alvorlig  ulykke  eller  sygdom,  bevirker, 
at  vi  kommer  til  at  trænge  til  hjælp,  skal  vi  først  og 
fremmest  henvende  os  til  vor  familie.  Hvis  den  ikke 
kan  hjælpe  ■ —  og  kun  da  —  henvender  vi  os  til  bi- 
skoppen om  hjælp. 

Efter  en  meget  grundig,  personlig  undersøgelse 
bestemmer  biskoppen,  om  Kirken  skal  hjælpe.  Hvis 
han  bestemmer,  at  den  skal,  vil  hjælpen  blive  be- 
grænset til  livets  nødvendigheder  og  kun  så  længe, 
som  det  tager  at  få  familien  på  ret  køl  igen.  Det  er 
ikke  meningen,  at  biskoppen  skal  fri  os  ud  af  økono- 
miske vanskeligheder,  fordi  vi  har  røgtet  vore  sager 
dårligt. 

Hvis  han  yder  hjælp,  regner  han  med,  at  vi  vil  ar- 
bejde for  den  hjælp,  hvis  vi  er  i  stand  til  det  rent 
legemligt.  Hans  motiv  hertil  er  at  hjælpe  os  at  bevare 
vor  selvrespekt  ved  ikke  at  tage  imod  almisse.  Ærlig 
talt,  det  ville  ofte  være  meget  nemmere  for  ham  at 
give  den  almisse.  Men  han  betragter  almisse  som  et 
onde,  og  det  er  hans  ønske  at  velsigne  os  gennem 
dette  program  —  ikke  at  svække  os. 

Der  er  mange  andre  punkter  på  det  program,  som 
f.  eks.  fasteofferet,  velfærdsprojektet,  budgetfond 
og  „biskoppens  forrådshus".  Som  medlemmer  af  Kir- 
ken forventes  det  af  os,  at  vi  reagerer  positivt  over 
for  biskoppens  kald  og  hans  velfærdskomité  på  hvert 
eneste  punkt  på  programmet.  Nogle  steder  i  verden 
er  Velfærdsprogrammet  begrænset.  I  sådanne  til- 
fælde forventes  det  alligevel  af  os,  at  vi  støtter  bi- 
skoppen inden  for  de  afstukne  linjer. 

Og  så  med  hensyn  til  økonomien:  Biskoppen  skal 
regne  med  sit  wards  medlemmers  økonomiske  støtte 
i  den  udstrækning,  det  er  nødvendigt,  for  at  han  kan 
klare  wardets  sager. 

Et  af  de  besværlige  problemer,  nogle  biskopper 
har,  er  at  få  penge  ind  på  ward-budgettet.  Det  er  de 
penge,  der  er  nødvendige,  for  at  wardets  organisa- 
tioner kan  virke,  og  for  at  vi  kan  være  med  til  at  be- 
tale kirkebygningens  vedligeholdelse.  Vi  kan  som 
medlemmer  af  wardet  yde  biskoppen  stor  hjælp,  hvis 


324 


vi  vil  være  vort  ansvar  bevidst  over  for  hans  anmod- 
ning om  økonomisk  assistance.  Herren  sagde,  at  Han 
ville  åbne  himmelens  sluser  og  udøse  velsignelser 
over  os,  så  mange,  at  der  ikke  ville  være  plads  til  at 
rumme  dem,  hvis  vi  blot  ville  betale  vor  tiende  og 
vore  offergaver. 

Biskopper  erkender,  at  alle  penge,  der  indsamles 
af  ham,  er  hellige,  og  at  de  kommer  ind  som  frivillige 
ofre.  Gennem  vor  villighed  til  at  støtte  ham  rent  øko- 
nomisk letter  vi  byrden  for  ham. 

Indtil  nu  har  vi  kun  talt  om  timelige  ting.  Lad  os  nu 
betragte  nogle  af  hans  åndelige  opgaver. 

Gennem  åbenbaring  fra  Herren  ved  vi,  at  biskop- 
pen er  præsident  for  præsternes  kvorum.  Han  og 
hans  rådgivere  danner  præsidentskabet  for  Det 
aronske  Præstedømme  i  hans  ward.  Han  er  hjørne- 
stenen i  alt,  hvad  der  angår  de  unge,  både  drenge  og 
piger.  Han  hjælpes  af  sine  rådgivere,  hjemmelærere, 
sekretærer,  tilsynsførende,  funktionærer  og  lærere  i 
hjælpeorganisationerne,  men  han  er  stadig  den  bæ- 
rende kraft  i  alt,  hvad  der  foretages. 

Til  de  unge  vil  jeg  gerne  sige:  Biskoppen  er  ble- 
vet kaldet  gennem  inspiration  fra  vor  himmelske  Fa- 
der til  at  være  jeres  åndelige  rådgiver.  Han  er  udset 
af  Herren  til  at  være  dommer  inden  for  fællesskabet. 
Han  har  en  særlig  velsignelse,  der  giver  ham  evne 
til  at  skelne  og  forstå.  Han  er  den,  til  hvem  vi  bør  gå 
og  bekende  vore  synder.  Det  skal  vi  gøre,  hvis  vi  vil 
omvende  os  fuldstændigt.  Biskoppen  erkender,  at  det 
er  gennem  Herrens  velsignelser,  han  er  dommer,  og 
med  mindre  han  stræber  efter  at  være  en  retfærdig 
dommer,  vil  han  være  tilbøjelig  til  at  fordømme,  for 
vi  læser  i  Skriften:  „At  Præstedømmets  rettigheder 
er  uadskilleligt  forbundet  med  himlens  kræfter,  og 
at  himlens  kræfter  ikke  kan  kontrolleres  eller  bruges 
uden  ved  retfærdighedens  grundsætninger. 

At  de  kan  overdrages  os  er  sandt;  men  om  vi 
forsøger  at  skjule  vore  synder  eller  tilfredsstille  vort 
hovmod  og  vor  forgængelige  ærgerrighed  eller  øve 
kontrol,  herredømme  eller  tvang  over  menneskenes 
sjæle  i  nogen  som  helst  grad  af  uretfærdighed,  se, 
da  unddrager  himlene  sig  os,  Herrens  Ånd  bedrøves, 
og  når  den  er  veget  bort,  da  er  den  mands  Præste- 
dømme og  myndighed  borte."  (L&P  121:36-37.) 

Biskoppen  er  ufravigelig  i  opposition  til  synd  i  en 
hvilken  som  helst  skikkelse,  men  samtidig  viser  han 
stor  forståelse  og  tilgivelse  over  for  synderen.  Han 
erkender  de  mange  problemer,  der  er  i  livet,  og  han 
er  ivrig  efter  at  række  en  hjælpende  hånd,  især  når 
vejen  er  vanskelig.  Han  kan  hjælpe  jer  på  mange 
måder,  hvis  I  blot  vil  lade  ham  gøre  det.  Alt,  hvad  I 
betror  jeres  biskop,  kan  I  regne  med  bliver  bevaret 
som  noget  helligt.  Lad  mig  derfor  opmuntre  jer  til  at 
lade  jeres  biskop  velsigne  jer  med  sin  visdom.  Hold 


jer  til  ham,  han  vil  aldrig  have  for  travlt  til  at  hjælpe 
jer. 

Der  er  en  .anden  åndelig  hovedopgave,  der  kan 
tolkes  som  omfattende  alle  andre.  Biskoppen  er  war- 
dets  åndelige  fader,  den  præsiderende  højpræst. 
Dette  ansvar  breder  sig  så  vidt,  så  det  dækker  os 
alle. 

Han  har  en  hær  af  hjælpere  til  dette.  Denne  hær 
er  hjemmelærerne.  At  være  hjemmelærer  er  en  op- 
gave for  en  bærer  af  Præstedømmet,  som,  hvis  den 
udføres  med  hengivenhed,  vil  løfte  en  stor  byrde  fra 
biskoppens  skuldre.  Hjemmelæreren  er  i  virkelig- 
heden assistent  til  biskoppen.  Han  har  den  største 
kontakt  med  familien.  En  biskop  sagde  engang,  at 
en  af  de  største  komplimenter,  han  nogen  sinde  hav- 
de modtaget,  var,  da  en  familie  henvendte  sig  først 
til  deres  hjemmelærer  ved  et  sygdomstilfælde.  Præ- 
sident McKay  har  sagt,  at  hvis  hjemmelærerne  gør 
deres  pligt,  vil  en  familie,  i  et  hjem  hvor  der  sker  et 
dødsfald,  henvende  sig  til  hjemmelæreren,  før  de 
henvender  sig  til  biskoppen.  Jeg  vil  gerne  opmuntre 
alle  hjemmelærere  til  at  føle  deres  ansvar  og  udføre 
deres  pligter  som  assistenter  til  biskoppen. 

Som  wardets  fader  har  biskoppen  mange  andre 
hjælpere.  Enhver  funktionær  og  lærer  hjælper  ham. 
Vi,  som  er  ward-medlemmer,  har  pligt  til  at  modtage 
kaldene  fra  biskoppen.  Han  skal  kunne  stole  på,  at 
vi  udfører  de  opgaver,  der  gives  os.  Han  har  brug 
for  den  hjælp,  vi  allesammen  kan  give  ham.  Med  den 
hjælp  vil  ikke  blot  Herrens  værk  gå  frem,  men  vi  vil 
hver  især  blive  velsignet  med  en  form  for  lykke,  vi 
ikke  kan  hente  fra  nogen  anden  kilde,  fordi  vi  derved 
viser,  at  vi  elsker  vor  himmelske  Fader;  thi  Skriften 
siger:  „  .  .  .  når  I  er  i  jeres  medmenneskers  tjeneste, 
tjener  I  blot  Gud."  (Mosiah  2:17) 

Hvem  er  denne  biskop,  vi  her  har  talt  om?  Han 
kan  være  vor  nærmeste  nabo;  han  kan  være  en  søn 
af  vore  bedste  venner;  han  kan  være  den  larmende 
knægt,  I  havde  i  jeres  søndagsskoleklasse  for  blot 
nogle  få  år  siden,  ham,  I  var  parat  til  at  sende  uden 
for  og  helst  ikke  så  komme  tilbage. 

Han  er  næsten  altid  ægtemand,  sædvanligvis  er 
han  fader,  men  han  er  i  hvert  fald  altid  familiefor- 
sørger. Han  har  selv  alle  de  problemer,  som  I  og  jeg 
har.  Han  har  sine  menneskelige  svagheder  og  skrø- 
beligheder, sine  sympatier  og  antipatier,  måske  også 
nogen  idiosynkrasi.  Ja,  han  er  et  menneskeligt  væsen 
—  et  specielt  menneske  på  grund  af  et  specielt  kald 
med  en  speciel  velsignelse.  Hør  her,  hvad  Herren 
siger,  han  skal  være:  „En  tilsynsmand  bør  derfor 
være  uangribelig,  én  kvindes  mand,  ædruelig,  sindig, 
værdig,  gæstfri,  dygtig  til  at  lære  fra  sig; 

ikke   drikfældig   eller  voldsom,   men   mild;    ikke 

Forts,  på  side  342 

Bibelens 
kulturelle  og  åndelige 

indflydelse 


AF  ROBERT  J.  MATTHEWS 


I  sin  bog  „Familiekredsen"  skrev  Steward  Robertson 
om  Bibelen:  „Bibelen  er  alle  tiders  best-seller.  Den  er 
en  bog,  som  de  fleste  af  os  foregiver  at  være  godt 
kendt  med  og  dog  ydmyges  vi  i  vor  uvidenhed,  når  vi 
engang  imellem  dukker  frem  fra  vor  stoltheds  skjul.  Det 
er  verdens  dyreste  bog  —  det  er  også  den  billigste.  Den 
vogtes  som  en  skat  i  de  store  biblioteker  og  museer,  og 
dog  kan  vi  bevare  den  sikkert  i  vore  hjem.  Den  er  let 
anskuelig  samtidig  med,  at  den  er  en  af  de  mest  hemme- 
lighedsfulde værker." 

Bibelen  er  blevet  kaldt  Bogen,  Den  gode  Bog  og 
Bøgernes   Bog. 

Det  er  umuligt  at  måle  den  indflydelse,  Bibelen  har 
haft  på  den  menneskelige  familie,  og  dog  kan  man  godt 
fatte  noget  af  dens  storheds  virkning  i  en  stor  del  af 
verden,  især  i  den  vestlige  civilisation.  Åndelighed  og 
kultur  kan  ikke  nøjagtigt  måles,  fordi  det  er  noget  uhånd- 
gribeligt. Man  kan  kun  drage  den  slutning,  at  Bibelen  har 
påvirket  mænds  og  kvinders  tankegang  og  handlinger 
i  flere  verdensdele  i  tusinder  af  år.  Denne  indflydelse 
viser  sig  i  vort  sprog,  vor  litteratur,  kunst  og  musik,  vor 
retspleje,  vore  organisationer,  skikke  og  manerer,  ja, 
endog  i  nogle  af  vore  former  for  underholdning.  Den 
gennemsyrer  hele  vort  samfund. 

I  „Kredslærer-budskabet"  for  marts  1931  —  udgivet 
af  Jesu  Kristi  Kirke  af  Sidste  Dages  Hellige  —  fandtes 
følgende  udtalelser: 

„Bibelen  har  haft  en  dybere  indflydelse  på  menne- 
skeheden end  nogen  anden  bog,  der  nogen  sinde  er 
udgivet.  Den  er  blevet  oversat  til  (hundreder  af)  sprog 
og  er  udgivet  i  alle  lande.  Bibelen  tilfredsstiller  menne- 
skehjertets dybeste  længsler.  Den  bekræfter  Guds 
eksistens  . . . 

Den  kristne  religion,  det  nuværende  samfunds  og 
Vestens  civilisations  struktur  er  grundlagt  på  Den  hellige 
Bibel  .  .  . 

Den  mest  vidtrækkende  indflydelse  har  den  imidlertid 
haft  på  mennesket  selv.  Kulturens  og  dannelsens  højeste 
idealer  havde  deres  oprindelse  i  denne  bog.  De  største 


malere  og  komponister  nåede  højdepunktet  af  deres  ska- 
bende magt,  når  de  gengav  bibelske  skikkelser  og  emner 
.  .  .  Bibelen  har  inspireret  til  mere  godt  end  nogen  anden 
bog,  der  nogen  sinde  er  blevet  skrevet.  De  ædleste  sjæle 
måler  udstrækningen  af  deres  moralske  ansvar  og  former 
deres  livsførelse  efter  de  lærdomme,  den  forsvarer  med 
så  stor  veltalenhed. 

Bibelens  budskab  er  håbets  kerne.  Den  styrker  troen 
i  deres  hjerter,  som  læser  den.  Enten  man  befinder  sig 
i  en  tilstand  af  fortvivlelse  eller  af  glade  følelser,  findes 
der  et  budskab  i  Bibelen,  som  kan  stabilisere  os." 

Tre  store  religioner  har  deres  rod  i  Bibelen:  Jøde- 
dommen, Kristendommen  og  Islam.  Selv  om  disse  reli- 
gioner måske  ikke  har  begrænset  sig  til  Bibelen  —  og 
måske  endda  er  gået  helt  bort  fra  den  —  så  har  Bibelen 
haft  grundig  indflydelse  på  deres  religionssystemer  og 
praksis. 

Det  er  vigtigt  at  lægge  mærke  ti!,  at  Bibelen  kommer 
fra  et  folk,  som  på  det  tidspunkt  ikke  på  nogen  anden 
måde  havde  ydet  større  bidrag  til  verdenskulturen.  Græ- 
kerne gav  os  filosofi,  kunst,  billedhuggerkunst  og  meget 
af  vort  ordforråd.  Romerne  gav  os  retspleje,  regerings- 
form, administration,  malerkunst,  billedhuggerkunst,  mu- 
sik og  mange  af  vore  ord.  Men  Israel,  som  gav  os  Bibe- 
len, og  som  i  den  nyere  tid  har  påvirket  den  øvrige  ver- 
den i  alle  de  nævnte  henseender,  gjorde  sig  ikke  særlig 
bemærket  på  malerkunsten,  skulpturen,  musikken,  spro- 
get eller  litteraturens  område  inden  for  Bibelens 
tidsperioder.  Dette  siges  ikke  for  at  tale  nedsættende  om 
eller  undervurdere  Israels  hus  som  et  folk,  men  for  at 
forklare  Israels  mission  tydeligere  og  for  at  afsløre  kil- 
den til  dets  genialitet. 

Selv  om  andre  nationer  har  forstået  at  udvikle  synlige 
tilkedegivelser  af  guddommelig  sandhed  ved  at  udtrykke 
dem  i  musik,  maleri,  billedhuggerkunst,  litteratur  og  andre 
kunstarter,  har  den  guddommelige  gnist,  der  tændte 
flammen,  sin  oprindelse  i  den  inspiration  og  det  geni, 
som  Gud  gav  sine  udvalgte  tjenere,  som  nedskrev  den 
hellige  Skrift.  Kilden  var  åbenbaring  fra  Gud,  hvorved 
Israels    mission    kom    menneskene   tilgode    (se   2   Nephi 

29:4).  Israels  mission  i  verden  er  en  åndelig  mission,  og 
de  israelitiske  profeter  og  apostle  var  åndelige  mod- 
tagere. Hedenske  nationer  har  tilkendegivet  dette  ånde- 
lige budskab  i  så  materielle  former  som  maleri  og  skulp- 
tur. Måske  var  det  befalingen  om  hverken  at  tilbede  eller 
gøre  sig  noget  udskåret  billede,  der  holdt  Israel  tilbage 
fra  de  mere  omfattende  kunstformer,  således  at  deres 
indsats  mere  gik  i  retning  af  de  populære  videnskaber, 
musik  og  litteratur. 

Bibelen  har  udøvet  sin  største  indflydelse  på  menne- 
sket selv.  Den  indeholder  de  ord,  som  Guds  Ånd  taler 
til  menneskets  ånd,  og  deraf  har  de  kulturelle  aspekter 
udviklet  sig.  Alligevel  er  det  helt  umuligt  at  måle  et  men- 
neskes åndelighed.  Den  er  kun  synlig,  når  den  giver 
sig  udslag  i  ydre  handling  og  adfærd,  og  derfor  kan  man 
simpelthen  ikke  måle,  i  hvor  vid  udstrækning  Bibelen  har 
forandret  de  enkeltes  indstilling  og  livsførelse.  Det  an- 
tal hjerter,  der  er  sket  forandring  med,  som  er  blevet 
trøstet  og  gjort  lykkelige  i  lønkammerets  meditation  over 
Bibelens  indhold,  vil  aldrig  blive  optegnet  i  nogen  bog 
på  jorden. 

Henry  van  Dyke  omtalte  Bibelens  indflydelse  på 
kunstværker  således: 

„Forestil  Dem,  at  det  f.eks.  var  muligt  at  trylle  bort 
alle  de  kunstværker,  der  tydeligt  skylder  deres  tilstede- 
værelse tanker,  følelser  eller  syner,  der  har  deres  op- 
rindelse i  Bibelen  —  alle  skulpturer,  som  f.eks.  Dona- 
tello's  „David"  og  Michelangelo's  „Moses";  alle  malerier, 
som  Raphael's  „Den  sixtinske  Madonna"  og  Murillo's 
„Den  hellige  Familie";  al  musik,  som  Bach's  „Mattæus- 
passion"  og  Håndel's  „Messias";  alle  digterværker,  som 
Dante's  „Guddommelig  Komedie",  Milton's  „Det  tabte 
Paradis"  —  hvor  ville  det  gøre  verden  fattig." 

Listen  kunne  omfatte  en  næsten  endeløs  række  ora- 
torier, kantater,  malerier,  skulpturer,  religiøse  salmer 
og  sange,  bøger  samt  andre  kunstværker  af  varig  betyd- 
ning. 

Hentydninger  og  direkte  henvisninger  til  bibelske 
skikkelser  og  begivenheder  findes  i  alle  slags  bøger. 
Studier  har  vist,  at  de  findes  i  værker  med  geografiske, 
historiske,  politiske,  naturvidenskabelige,  geologiske  og 
andre  lignende  emner. 

Aviser  og  ikke-religiøse  tidsskrifter  anvender  ofte 
bibelske  talemåder  og  hentydninger  for  at  skabe  drama- 
tisk effekt. 

Som  tilfældet  er  med  litteraturen,  således  også  film- 
industrien, også  der  møder  man  Bibelens  indflydelse. 
Mange  film  og  billeder  er  blevet  fremstillet  af  private 
selskaber  til  skoler  og  seminarer  til  undervisningsbrug. 
En  del  helaftensfilm  til  offentlig  forevisning  er  blevet 
inspireret  af  Bibelen,  hvad  der  fremgår  af  emnet  eller 
titlen  eller  begge  dele. 

Tænk  f.eks.  på  sådanne  film  som:  The  Greatest  Story 
Ever  Told,  De  ti  Bud,  Bibelen,  Korsets  Tegn,  Kongernes 
Konge,  Quo  Vadis,  David  og  Batseba,  The  Story  of  Ruth, 
Samson  og  Dalila,  The  Robe,  Salome,  Barabbas  og 
mange  andre,  hvis  formål  ikke  var  at  skulle  illustrere 
bibelske  emner. 

Bibelen    har   haft  så   stor   indflydelse    på   vort   hver- 


dagssprog, så  man  næsten  alle  steder  hører  et  eller 
andet  udtryk,  der  har  sin  oprindelse  i  Bibelen.  Mange  af 
dem  sneg  sig  ind  i  vort  sprog  på  et  tidspunkt,  da  Bibe- 
len måske  blev  læst  flittigere,  end  den  bliver  i  dag,  og 
disse  udtryk  er  så  blevet  almindelig  tale  iblandt  os.  Og 
dog  er  det  således,  at  de  taber  en  hel  del  af  deres 
betydning,  hvis  man  ikke  er  klar  over,  hvor  de  stammer 
fra.  Det  er  højst  sandsynligt,  at  mange  udtryk  i  vort  dag- 
lige sprog  anvendes  af  mennesker,  der  ikke  er  særlig 
interesserede   i   deres   dybere   betydning   og   oprindelse. 

Der  findes  desuden  udtryk  i  vort  hverdagssprog,  som 
viser  sig  at  stamme  fra  Bibelen,  men  som  ikke  citeres 
direkte.  Man  siger  f.eks.:  „En  lille  fugl  har  fortalt  mig.  . .", 
og  det  kan  godt  stamme  fra  Prædikeren  10:20  „himlens 
fugle  kan  .  .  .  røbe,  hvad  du  siger". 

Der  er  en  næsten  uendelig  liste  af  person-  og  fami- 
lienavne af  bibelsk  oprindelse.  Det  er  så  almindeligt,  at 
det  er  unødvendigt  at  komme  med  eksempler.  Så  stærkt 
har  ønsket  om  bibelske  navne  været  hos  visse  grupper, 
så  man  fortæller,  at  Calvin  engang  lod  en  mand  sætte 
i  fængsel,  fordi  han  gav  sin  søn  navnet  Claude,  der  var 
hedensk,  i  stedet  for  at  kalde  ham  Abraham. 

Vort  nuværende  retsplejesystem  er  sikkert  hebraisk 
i  ånden,  selv  om  der  er  noget  romersk  i  strukturen,  og 
mange  af  Englands  og  Amerikas  love  er  udformet  på 
grundlag  af  den  mosaiske  lov.  Et  vidne  for  en  officiel 
domstol  anmodes  om  at  lægge  sin  hånd  på  Bibelen  og 
sværge,  at  han  vil  sige  sandheden.  Personer,  der  aflæg- 
ger ed,  når  de  modtager  et  offentligt  embede,  gør  det 
ofte  med  hånden  på  Bibelen.  I  populær  jargon  hører  man 
udtrykket  „jeg  sværger  ved  Bibelen"  eller  endu  stærkere 
„ved  en  hel  stak  bibler". 

Der  siges,  at  Kolombus  havde  samlet  en  „Bog  med 
profetier",  som  indeholdt  ethvert  skriftsted  fra  Bibelen, 
som  —  efter  hans  skøn  —  havde  noget  at  sige  om  Den 
nye  Verden.  Han  afsluttede  den  den  13.  september  1501 
som  forberedelse  til  en  fjerde  rejse  til  Amerika. 

Ved  talrige  lejligheder,  når  Kolombus  søgte  at  sikre 
sig  hjælp  fra  kong  Ferdinand  og  dronning  Isabella, 
citerede  han  fra  Bibelen  de  skriftsteder,  som  han  troede 
henviste  til  hans  mission  som  opdagelsesrejsende.  Han 
fandt  især  Esajas'  Bog  værdifuld  i  denne  sag.  Kolom- 
bus' hyppige  optegnelser  og  udtalelser  beviser,  at  han 
virkelig  troede,  at  han  var  oprigtig  i  sin  anvendelse  af 
bibelske  profetier. 

Puritanerne  og  andre  med  dem  kom  hovedsagelig 
til  Amerika,  fordi  de  ønskede  at  dyrke  Gud  „i  overens- 
stemmelse med  deres  samvittighed"  og  i  lydighed  mod 
deres  forståelse   af  Bibelen. 

Vi  ser  således,  at  Bibelen  har  haft  stor  kulturel  ind- 
virkning på  Folks  liv,  både  religiøst  og  på  anden  måde, 
i  vid  udstrækning  og  i  mange  århundreder.  Den  er  en 
kostelig  skat,  en  arv  til  vor  race,  den  udøver  en  større 
indflydelse,  end  vi  almindeligvis  er  opmærksom  på.  Dens 
levedygtighed  og  vidt  udbredte  nytte  ved  i  tusinder  af  år 
at  have  hjulpet  millioner  af  mennesker  i  deres  åndelige 
behov,  beviser  dens  guddommelighed  og  den  altafgøren- 
de faktor,  at  Bibelens  centrale  skikkelse,  Jesus  Kristus, 
er  hele  jordens  Gud.  O 

Mormon 

kompilator  og  forfatter,  soldat  og  en  hellig  Guds  mand. 


Mormon,  som  samlede  og  forkortede  Mormons 
Bog,  var  en  profet  og  en  hellig  mand,  der  også  tjente 
som  anfører  for  nephiternes  væbnede  styrker.  I  hans 
karakter  forenedes  stor  styrke  med  dyb  åndelighed, 
og  han  var  derfor  lærer  og  vejleder  for  sit  folk,  og 
vidnede  om  Jesus  og  råbte  omvendelse  til  dem,  sam- 
tidig med  at  han  førte  deres  hære  frem  til  strålende, 
militære  sejre. 

En  tid  nægtede  Mormon  at  føre  dem  ud  til  kamp, 
fordi  han  følte  sig  syg  over  deres  uretfærdige  hov- 
mod, når  de  glemte  Gud  og  fejrede  deres  militære 
triumfer  med  at  prale  af  deres  egen  styrke.  Han  for- 
dømte dem,  når  de  svor  hævn  og  død  over  deres 
fjender,  men  blev  formildet  da  deres  frygtelige  neder- 
lag og  tilintetgørelse  blev  uundgåelig;  han  marche- 
rede med  dem  i  de  frygtelige  kampe,  som  resulterede 
i  det  nephitiske  folks  virkelige  udslettelse. 

Han  blev  opkaldt  efter  landet  Mormon,  hvor  Alma, 
som  var  blevet  omvendt  gennem  Abinadis  forkyn- 
delse, fandt  tilflugt  fra  Kong  Noas  hof  og  oprettede 
Kristi  Kirke.  Mormon  virkede,  foruden  alle  sine  andre 
pligter,  som  historieskriver  og  vogter  af  folkets  op- 
tegnelser, og  fik  til  opgave  at  udføre  det  kæmpe- 
mæssige arbejde  af  forkorte  disse  optegnelser  til  en 
kortfattet  beretning.  Da  han  var  den  vigtigste  litte- 
rære skikkelse  og  arbejder,  blev  hans  navn  brugt  til 
den  færdige  optegnelse,  skønt  den  i  virkeligheden 
var  skrevet  af  mange  forfattere. 

Mennesket  Mormon 

Hvad  var  med  til  at  skabe  denne  profet-general- 
historiker? Hvad  betød  mest  for  ham?  Hvad  forkyndte 
han?  Hvor  godt  genspejlede  hans  liv  hans  overbe- 
visning? 

Mormon  var  en  „ren  efterkommer"  af  Lehi  og  af 
Nephi.  Det  er  bemærkelsesvædigt,  hvor  tidligt  i  livet 
hans  anlæg  og  opgave  tydeligt  viste  sig: 

Som  ti-årig  var  han  af  ansvarlige  mænd  kendt 
som  „et  forstandigt  barn  med  skarp  opfattelses- 
evne", og  fik  en  betydningsfuld  opgave  for  frem- 
tiden. 

Som  11-årig  rejste  han  med  sin  fader  til  Zara- 
hemlas  Land. 

Som  15-årig  „besøgte  Herren  mig...  og  jeg 
smagte  og  erfarede  Jesu  godhed." 

I  sit  16.  år  kommanderede  han  nephiternes  hære. 

I  sin  ungdom  søgte  han  frygtløst  at  forkynde  om- 
vendelse til  folket  på  et  tidspunkt,  da  der  „fandtes 
ingen  af  Herrens  gaver,  og  den  Helligånd  kom  ikke 
over  nogen." 

Som  med  andre  store  mænd,  og  ligesom  med 
Herren  selv,  da  Han  var  her  på  jorden,  tog  Mormons 
bemærkelsesværdige  mission  og  gerning  form,  me- 
dens han  var  meget  ung;  han  besluttede  sig  og  for- 
pligtede sig  i  sine  unge  år.  Den  store  forjættelse 
gik  i  opfyldelse  med  et  liv  i  uegennyttig  tjeneste- 
gerning. 

Han  elskede  Herren 

Beviset  på  hans  tjenestegerning  findes  i  Mor- 
mons enkle  udtalelse: 

„Se,  jeg  er  discipel  af  Jesus  Kristus,  Guds  Søn. 
Jeg  er  blevet  kaldet  af  Ham  for  at  forkynde  ordet 
blandt  Hans  folk,  så  de  kunne  have  det  evige  liv." 

Han  troede  og  forkyndte  med  magt,  at  „ved  Kri- 
stus skulle  alt  godt  komme." 

Han  opfordrede  dem  indtrængende  til,  „at  I  flit- 
tigt ransager  i  Kristi  lys,  så  I  kan  skelne  godt  fra  ondt; 


AF  PRÆSIDENT  MARION  D.  HANKS, 
Assistent  til  De  Tolvs  Råd. 


og  dersom  I  vil  antage  alt,  hvad  der  er  godt .  .  .  skal 
I  visselig  blive  Kristi  Børn,  .  .  ."  for,  sagde  han,  Kri- 
stus „taler  menneskenes  børns  sag." 

Han  elskede  sit  folk 

Mormon  elskede  sit  folk  til  trods  for  dets  ond- 
skab: 

„Jeg  havde  ført  dem  mange  gange  i  kamp,  og 
havde  elsket  dem,  i  overensstemmelse  med  den 
Guds  kærlighed,  som  var  i  mig,  af  hele  mit  hjerte;  og 
min  sjæl  havde  udøst  sig  hele  dagen  lang  i  bøn  til 
Gud  for  dem  ..." 

„Og  min  bøn  til  Gud  for  mine  brødre  er,  at  de 
endnu  engang  må  komme  til  kundskab  om  Gud,  ja, 
Kristi  forsoning  .  .  ." 

„Jeg  elsker  små  børn  med  en  fuldkommen  kærlig- 
hed; og  de  er  alle  lige  og  får  del  i  frelse." 

Mormon  bad  for  sit  folk,  da  han  lagde  mærke  til, 
at  deres  omvendelse  ikke  var  oprigtig,  men  var  „de 
fordømtes  sorg",  og  at  „nådens  dag  var  forbi  for 
dem,  både  timeligt  og  åndeligt." 

Hans  hjertes  oprigtige  ærgerrighed  var  „at  jeg 
kunne  overtale  alle  jordens  ender  til  at  omvende  sig 
og  berede  sig  til  at  stå  foran  Kristi  dommersæde." 

En  klog  og  trofast  lærer 

Mormon  levede  efter  sin  overbevisning.  Den 
store  åndelige  dybde  i  hans  lærdomme  var  kombi- 
neret med  kloge  råd  om  livets  daglige  problemer  og 
personlig  adfærd  i  overensstemmelse  med  hans  tros- 
bekendelser. Ydmygt  bønfaldt  han  sit  folk  om  at  leve 
med  ære,  at  beskytte  „det  som  er  det  dyrebareste  af 
alt,  nemlig  kyskhed  og  dyd." 

Han  opfordrede  dem  indtrægende  til: 


at  „bede  til  Faderen  med  hjertets  hele  energi." 

at  „vide,  at  Gud  ikke  er  en  partisk  Gud." 

at  have  barmhjertighed,  for  „barmhjertighed  er 
Kristi  rene  kærlighed,  og  den  varer  evigt." 

at  bede  og  handle  og  give  „med  hjertets  virkelige 
hensigt." 

at  være  agtpågivende  over  for  Kristi  Ånd,  som 
„gives  til  ethvert  menneske,  så  han  kan  kende  godt 
fra  ondt." 

at  tro  på  profeter  og  engle  og  mirakler,  for  Gud 
virker  på  „forskellige  måder"  for  at  „tilkendegive 
ting  for  menneskenes  børn." 

at  tro  på  jødernes  og  lamaniternes  genoprettelse, 
på  indsamlingen  af  Jakobs  hus  og  Josefs  hus. 

Formaning  og  forjættelse 

Meget  af  sit  liv  levede  Mormon  midt  under  blod- 
bad og  ødelæggelse  og  tragisk  uretfærdighed,  og 
dog  bekæmpede  han  både  det  onde  og  fjenden  lige 
til  sin  død.  Stærk  og  trofast  som  han  var,  søgte  han 
lige  til  det  sidste  at  bringe  sit  folk  til  omvendelse. 
Hans  afskedstale  kan  udmærket  have  været  hans 
bøn  om,  at  „de,  som  har  tro  på  Ham,  vil  holde  fast 
ved  alt,  hvad  der  er  godt",  og  i  den  formaning,  som 
blev  udsendt  gennem  hans  søn  Moroni: 

„Derfor,  mine  elskede  brødre,  bed  til  Faderen  af 
jeres  ganske  hjerte,  at  I  må  være  fyldt  med  denne 
kærlighed,  som  Han  har  skænket  alle  dem,  som  er 
Hans  Søns,  Jesu  Kristi  sande  efterfølgere,  så  I  kan 
blive  Guds  sønner." 


Henvisninger:  Mormon  1:2,  1:6,  1:14,  1:15,  2:1,  2:2,  2:13-15. 
Mormons  Ord    8.  3  Nephi  5:13,  5:20-26.  Moroni  7:9,  7:16,  7:19, 
7:22,  7:24,  7:28,  7:47-48,  8:17-18,  9:9.  Q 


329 


AF  BISKOP  JOHN  H.  VANDENBERG 


Den  præsiderende 


ni 


Der  var  engang  en,  der  fandt  ud 
af,  at  rugen  har  et  rodsystem,  rødder 
og  smårødder,  der  ialt  måler  ca. 
620  km.   Det  er  forbløffende,  at  en 
forholdsvis  simpel   rugplante  har 
så  udstrakt  et  fundament. 

Samtidig  med,  at  man  tænker 
sig  den  simple  rugplante  så  fast 
ankret  til  sin  styrkes  kilde,  kan  man 
ikke  lade  være  at  spørge:  „Hvor 
fast  er  vore  børn  rodfæstet  i  livets 
åndelige  værdier?  Har  vi  forsynet 
dem  med  et  åndeligt  „rodnet",  der 
vil  sætte  dem  i  stand  til  at  modstå 
vor  tids  verdslige  storme?"    Hvis 
forældre  ikke  hjælper  deres  børn  til 
at  opnå  dette  åndelige  grundlag,  så 
vil  de  efter  al  sandsynlighed  aldrig 
nå  det. 

Der  er  ingen  påvirkning  i  en 
ungs  liv,  der  er  så  livsvigtig  og  så 
bestemmende,   som   den   påvirkning, 
der  øves  af  forældre,  enten  den  så 
er  konstruktiv  eller  på  anden  måde. 
I  bogstaveligste  forstand  er  et  barn 
en  afspejling  af  sit  hjem  og  sine 
forældre.  Mahatma  Gandhi  sagde 
engang:    „Mit  liv  er  mit  budskab." 
Dette  gælder  også  for  forældre. 
Deres  lykke,  problemer,  mål,  tro  oy 
filosofi   påvirker  altsammen  deres 
børn.  D.  L.  Law  har  udtrykt  denne 
tanke  således: 

Hvis  et  barn  lever  under  kritik, 

lærer  det  at  fordømme. 

Hvis  et  barn  lever  i  fjendskab, 


lærer  det  at  slås. 

Hvis  et  barn  lever  i  frygt,  lærer 

det  at  være  bange. 

Hvis  et  barn  lever  under 

medlidenhed,   lærer  det  at 

bekymre  sig  for  sig  selv. 

Hvis  et  barn   lever  under 

latterliggørelse,  lærer  det  at 

være  sky. 

Hvis  et  barn  lever  under  jalousi, 

lærer  det  at  føle  sig  skyldig. 

Hvis  et  barn  lever  under 

tolerance,   lærer  det  at  være 

tålmodigt. 

Hvis  et  barn  lever  under 

opmutring,  lærer  det  at  være 

tillidsfuldt. 

Hvis  et  barn  lever  under  ros, 

lærer  det  at  være  taknemmeligt. 

Hvis  et  barn  lever  under 

godkendelse,   lærer  det  at   kunne 

lide  sig  selv. 

Hvis  et  barn  lever  under 

erkendelse,   lærer  det,   at  det  er 

godt  at  have  et  mål. 

Hvis  et  barn  lever  under  ærlighed, 

lærer  det,  hvad  sandhed  er. 

Hvis  et  barn  lever  i  tryghed, 

lærer  det  at  stole  både  på  sig 

selv  og  på  andre. 

Hvis  et  barn  lever  i  venlige 

omgivelser,  lærer  det,  at  verden 

er  et  dejligt  sted  at  leve. 

Hvis  et  barn  accepteres,  lærer 

det  at  elske. 

Til  en  vis  grad  former  forældre 


altså  deres  børn.  De  vil  opdage,  at 
når  deres  børn  nærmer  sig  den 
delvise  uafhængighed,  der  følger  med 
opvæksten,  vil  de  mere  og  mere 
afspejle  hjemmets  undervisning, 
enten  så  denne  undervisning  er  givet 
med   rene  ord  eller  uforvarende  af 
forældrene.  Det  er  om  disse  unge. 
vore  unge  mænd   i  Det  aronske 
Præstedømme  og  de  unge  piger  i 
GUF-alderen,  jeg  gerne  vil  samle  vor 
opmærksomhed.    Denne   alder  er 
livsvigtig,  det  er  år,  hvor  de  unge  er 
under  skæbnesvangre  pres,  hvor  de 
træffer  beslutninger  for  hele  livet, 
og  hvor  de  er  udsat  for  talrige 
fristelser. 

Det  er  i  disse  år,  det  er  nødven- 
digt,   at  forældrene   passer  særlig 
godt  på  deres  sønner  og  døtre.  Og 
selv  om  ungdommen  på  dette 
alderstrin  begynder  at  kræve 
uafhængighed,  har  de  stadig  et 
særligt  behov  for  konstruktiv 
disciplin,  faste  regler  og  belæringer. 
Disse  regler  skal  nødvendigvis  give 
plads  for  den  enkeltes  initiativ  og 
vækst,  men  de  skal  også  håndhæves 
bestemt.  Dette  blev  påvist  i  et  brev, 
der  var  trykt  i  en  rubrik  i  et  af 
landets  blade:    „Jeg  er  en  pige  på 
17  år,  der  lige  så  godt  kunne  være 
forældreløs.   Mine  forældre  interes- 
serer sig  ikke  for,  hvad  jeg  foretager 
mig.  Jeg  kan  gå,  hvorhen  jeg  lyster, 
med  hvem  som  helst,  når  som  helst. 

Biskop  taler  til  forældrene 


Der  er  ingen  der  stiller  spørgsmål  .  .  . 
Alle  teenagere  trænger  til  at  have 
regler,  de  skal  følge.  Det  giver  dem  en 
følelse  af,  at  der  er  nogen,  der 
virkelig   interesserer  sig  for  dem." 

Unge  mennesker  har  behov  for  — 
og  forventer  ■ —  at  forældrene 
opstiller  en  rettesnor  for  dem.  Herren 
forventer  det  samme  af  forældrene. 
Hans  tankegang  om  dette  illustreres 
af  den  måde,  Han  handlede  med  Eli 
på.  Eli  var  præst  i  det  gamle  Israel. 
Eli  forsømte  at  rette  på  sine  vildfarne 
sønner,  og  derfor  lød  denne  bestemte 
irettesættelse  fra  Herren:  „Så  sagde 
Herren  til  Samuel:  Se,  jeg  vil  lade 
noget  ske  i  Israel,  som  skal  få  det 
til  at  ringe  for  begge  øren  på  enhver, 
som  hører  derom. 

På  den  dag  vil  jeg  lade  alt,  hvad 
jeg  har  talt  om  Eli's  slægt,  opfyldes 
på  ham,  alt  fra  første  til  sidste. 

Du  skal  kundgøre  ham,  at  jeg 
har  dømt  hans  slægt  for  evigt,  fordi 
han  vidste,  at  hans  sønner 
ringeagtede  Gud,  og  dog  ikke  talte 
dem    alvorligt   til. 

Derfor  har  jeg  svoret  over  Eli's 
hus:  Visselig,  Eli's  hus'  brøde  skal 
aldrig  i  evighed  sones  ved  slagtofre 
eller  afgrødeofre."   (1    Sam.  3:11-14.) 

De  Forenede  Stater  såvel  som 
andre  lande  lider  bogstavelig  talt, 
fordi  der  mangler  lederskab  og  disci- 
plin i  hjemmet.  The  National  Crime 
Commission  i  U.S.A.,  som  fornyligt 


aflagde  rapport  for  Præsidenten, 
lægger  meget  af  skylden  for  proble- 
met med  forbrydelser  (hvoraf 
„ungdommen  er  åbenbart  ansvarlig 
for  en  væsenlig  og  uforholdsmæssig 
del")  på  forældrene.  I  kommissionens 
rapport  findes  denne  udtalelse: 

„De  programmer  og  aktiviteter, 
der  findes  i  næsten  enhver  social 
institution,   som   børn   kommer  i 
berøring   med:   skoler,   kirken, 
samfundstjenlige  virksomheder,    ung- 
domsorganisationer,  forudsætter, 
at  børnene  har  fået  lagt  en  grundvold 
for  livet,  for  deres  moralske  standar- 
der, i  hjemmet .  .  . 

Det,  som  åbenbart  sker  i  alle 
lande,  alle  byer,  store  som  små, 
blandt  fattige  og  blandt  velhavende, 
er,  at  forældrene  —  og  især  faderens 
—  myndighed  over  de  unge 
svækkes." 

Vejen  til  nedsættelse  af  antallet 
af  forbrydelser  blandt  vore  unge, 
vejen  til  opbyggelse  af  en  generation 
af  unge  med  moralsk  styrke  og  høje 
idealer,  er  ikke  statsunderstøttede 
programmer,  men  snarere  at  hvert 
enkelt  forældrepar  forstår,  at  deres 
rolle  som  forældre  er  den  allervigtig- 
ste rolle,  de  kan  spille.  Der  er  nogle 
forældre,  der  trænger  til  at  vende 
tilbage  til  hjemmet,  til  den  vigtige 
rolle,  som  Herren  erklærer,  den  skal 
være  i  vort  liv.  Profetens  udtalelse, 
at  „Ingen  anden  succes  i  livet  kan 


erstatte,  hvad  der  er  blevet  forsømt  i 
hjemmet",  har  behov  for  mere  end 
blot  at  blive  citeret  —  den  skal  tros 
og  omsættes  i  praksis.  I  familie- 
hjemmeaftener   har  forældrene   et   af 
de  gode  redskaber,  de  skal  bruge  til 
at  opfostre  en  udvalgt  familie. 
Forsømmelse  af  dette  inspirerede 
program  kan  resultere  i,  at  familien 
ikke  når  det,  den  ellers  kunne  have 
nået. 

Forældrenes  ansvar  for  at  under- 
vise deres  børn  har  eksisteret  lige 
siden  Adam's  dage.  Profeterne  gav 
følgende  råd  til  det  gamle  Israel: 
„  ...  og  I  skal  lære  eders  børn  dem, 
idet  I  taler  om  dem,  både  når  du 
sidder  i  dit  hus,  og  når  du  vandrer 
på  vejen,  både  når  du  lægger  dig, 
og  når  du  står  op."  (5  Mos.  11:19) 

Selv  om  dette  råd  ikke  er  nyt,  har 
dets  anvendelse  aldrig  været  mere 


påkrævet. 


O 

En  Opvågnen 


AF  LINDA  LADD 

Da  jeg  for  ikke  engang  et  år  siden  begyndte  at  kom- 
me til  Hjælpeforeningens  møder,  var  det  efter  tilskyn- 
delse fra  en  veninde  og  naboerske,  som  er  aktiv  med- 
lem af  Kirken.  Jeg  mente  ikke  selv,  at  jeg  hørte  til  den 
type,  der  „passer  ind  i  en  damegruppe"  i  en  kirke,  og 
jeg  forstillede  mig  Hjælpeforeningen  som  en  gruppe 
ældre  kvinder,  der  sidder  i  en  rundkreds  og  lægger 
frugt  i  kurve  til  syge  og  trængende.  De  fleste  af  jer  vil 
ud  fra  denne  bemærkning  være  klar  over,  at  jeg  ikke 
var  medlem  af  Kirken.  Jeg  er  stadig  ikke  døbt  medlem, 
men  jeg  håber,  at  også  det  snart  vil  blive  ændret. 

Min  første  oplevelse  med  Hjælpeforeningen  var  „en 
opvågnen".  Jeg  blev  gode  venner  med  søstrene,  og, 
hvad  der  er  vigtigere,  jeg  fandt  ud  af,  at  min  himmelske 
Fader  virkelig  havde  givet  søsterskabet  i  denne  Kirke 
noget  vidunderligt. 

Som  tiden  gik  blev  jeg  en  hyppig,  faktisk  en  regel- 
mæssig gæst  ved  møderne.  Der  begyndte  at  ske  mærke- 
lige ting  med  mit  liv;  jeg  begyndte  at  tænke  over  ting, 
som  jeg  aldrig  før  havde  skænket  ret  megen  opmærk- 
somhed. F.  eks.  hørte  jeg  ikke  til  dem,  der  interesserede 
sig  ret  meget  for  at  være  huslig.  Jeg  hadede  at  lave 
mad,  jeg  hadede  at  sy  og  mest  af  alt  hadede  jeg  at 
gøre  rent.  Det  generede  mig  ikke,  at  min  mand  ville  have 
foretrukket  en  god  kokkepige  og  et  rent  hus,  jeg  var  nu 
engang  ikke  dannet  af  det  ler,  og  det  blev  han  simpelt- 
hen nødt  til  at  finde  sig  i. 

Takket  være  Hjælpeforeningen,  lektierne  og  disse 
eksempler  med  at  omsætte  dem  i  handling,  som  jeg  var 
vidne  til  der,  kan  jeg  sige,  at  der  har  fundet  en  dra- 
stisk forandring  sted. 

En  dag  viste  en  søster  os  en  frakke,  hun  havde  syet 
af  en  gammel  frakke,  som  hun  havde  købt  for  10  kroner. 
Jeg  blev  fuldstændig  forbløffet  ved  at  se,  at  man  gjorde 
sådan  noget  i  vore  dage,  Den  dag  gik  jeg  hjem  og 
tænkte  over,  hvad  jeg  havde  hørt  og  set  ved  det  møde, 


og  jeg  besluttede,  at  jeg  ville  prøve,  om  jeg  kunne  sy. 
Jeg  købte  stof  og  syede  en  kjole,  en  frakke  og  en  hat 
til  min  mindste  til  påske.  Det  var  en  betagende  ople- 
velse at  vide,  at  jeg  med  mine  egne  hænder  kunne  skabe 
noget  af  værdi!  Jeg  har  aldrig  følt  mig  så  stolt,  og  da 
jeg  viste  min  mand  frakken,  var  den  beundring,  jeg  så 
i  hans  øjne,  noget  jeg  aldrig  vil  glemme. 

Ved  et  andet  møde  ændrede  mit  liv  sig  på  en  helt 
anden  måde.  Vi  talte  om  at  anskaffe  sig  et  forråd  af 
fødevarer,  og  vi  diskuterede  henkogning  temmelig  ud- 
førligt. Her  sad  en  flok  kvinder,  moderne,  velklædte,  vel- 
uddannede og  diskuterede  noget  så  „antikveret"  som 
henkogning.  Jeg  tænkte  ved  mig  selv,  at  det  i  hvert  fald 
ikke  var  noget  for  mig,  men  jo  mere  de  talte,  desto  mere 
forstod  jeg,  at  hvis  jeg  skulle  gennemføre  den  forråds- 
plan,  så  blev  jeg  nødt  til  at  henkoge.  Jeg  henkogte  nu 
ikke  noget  i  den  sæson,  men  jeg  lavede  fyrretyve  glas 
syltetøj,  og  tro  mig,  det  var  en  bedrift!  Til  næste  år  vil 
jeg  føje  henkogning  til  min  voksende  liste  over  hushold- 
ningstalenter, 

Jeg  er  stadig  ikke  overdreven  glad  for  at  gøre  rent, 
men  jeg  kan  ærligt  sige,  at  jeg  prøver  på  at  gøre  et 
stadig  bedre  stykke  arbejde,  og  for  hver  dag,  der  går, 
bliver  jeg  mere  og  mere  stolt  af  mit  hjem.  Jeg  har  op- 
daget, at  jo  mere  stolt  jeg  bliver  over  mit  hjem  og  det, 
som  er  forbundet  dermed,  des  mere  stolt  bliver  min  mand 
af  mig.  Denne  nye  virkeliggørelse  og  berigelse  af  mit 
liv  skylder  jeg  Hjælpeforeningen.  Hver  uge,  når  jeg  kom- 
mer derhen  og  ser  kvinder  lære  at  være  kvinder,  mødre 
lære  at  være  mødre,  hustruer  lære  at  være  hustruer  og 
praktisere  det,  de  lærer,  i  deres  daglige  liv,  takker  jeg 
min  himmelske  Fader,  at  jeg  var  så  lykkelig  at  få  lejlig- 
hed til  at  være  med  i  denne  vidunderlige  plan. 

For  første  gang  føler  jeg,  at  der  er  et  formå!  med 
mit  liv,  og  at  jeg  gennem  mine  aktiviteter  i  Hjælpefore- 
ningen kan  gøre  min  lille  del  til,  at  Guds  planer  bliver 
gennemført  på  den  måde,  Han  ønsker  det.  Hvad  jeg  har 
lært  om  Evangeliet  og  Kirkens  specielle  lærdomme  har 
hjulpet  mig  umådeligt  i  mit  liv,  og  den  forståelse  og 
tålmodighed,  der  er  kendsgerninger  i  Hjælpeforeningens 
søstres  liv,  er  ved  at  blive  kendsgerninger  også  i  vort 
hjem.  Jeg  har  lang  vej  endnu  og  meget  at  lære,  men 
gennem  denne  storslåede  Kirke  og  denne  vidundelige 
organisation  har  jeg  gjort  en  begyndelse.  O 

BØRNENES 
SIDER, 


Mysteriet  om 
sommerfuglerøveite 


AF  MURRAY  T.   PRINGLE 
Kapitel  I,  På  arbejde. 

Danny  Jørgensen  syntes,  at  han 
var  den  lykkeligste  og  heldigste  af 
alle  drenge  på  13 — 14  år  i  byen.  Og 
han  havde  to  meget  gode  grunde  til 
at  synes  det. 

For  det  første  var  det  sommer, 
og  skolen  havde  ferie.  For  det  andet 
havde  han  et  arbejde.  Ikke  bare  et 
almindeligt  job,  men  af  en  slags  han 
altid  havde  ønsket  sig  —  næsten  da. 
Han  skulle  til  at  arbejde  på  et  muse- 
um! 

Danny  havde  bestemt  sig  til  at 
blive  naturforsker,  når  han  blev  vok- 
sen, og  han  ville  gerne  lære  så  me- 
get som  muligt  og  få  praktisk  er- 
faring. Hans  mor  og  far  syntes,  det 
var  en  god  idé. 

Dannys  job  gik  ud  på  at  pakke 
sommerfugle  ud.  De  var  blevet  givet 
til  museet,  og  nu  skulle  han  gøre 
dem   parat  til   montering. 

Da  Hr.  Løvenfeldt  ansatte  Danny, 
sagde  han:  „Hør  engang,  dette  job 
tager  lang  tid  og  kræver  megen  tål- 
modighed. Om  nogle  få  dage  vil  du 
nok     finde     det     kedsommeligt     og 


ønske,  at  du  var  ude  sammen  med 
dine  venner  og  lavede  noget  helt 
andet.  Det  kunne  få  dig  til  at  prøve 
at  få  arbejdet  gjort  færdigt  i  en  fart, 
og  det  er  noget,  vi  ikke  kan  tillade 
os  i  et  museum.  Hastværk  er  last- 
værk. Nå,  har  du  stadig  lyst  til  at  få 
det  job,  Danny?" 

„Ja",  svarede  Danny  med  efter- 
tryk. „Det  har  jeg  helt  bestemt!  Og 
jeg  skal  nok  være  meget  omhyggelig 
og  reel!  Jeg  har  altid  ønsket  at  kom- 
me til  at  arbejde  i  et  museum  eller 
i  en  zoologisk  have.  Desuden  har  jeg 
allerede  lavet  noget  monteringsarbej- 
de  i  skolen  med  sommerfugle." 

„Det  ved  jeg,  du  har",  sagde  Hr. 
Løvenfeldt  smilende.  „Jeg  har  talt 
med  din  skole,  efter  jeg  modtog  dit 
brev.  Dine  lærere  anbefaler  dig 
varmt,  og  det  er  derfor,  jeg  ansætter 
dig.  Almindeligvis  tager  vi  ikke  nogen 
under  16  år.  Jeg  ved,  at  du  vil  være 
omhyggelig  og  udføre  et  godt  arbej- 
de. Men  husk  på,  at  hvis  du  begyn- 
der at  kede  dig,  stik  så  bare  af  og 
gå  hjem  eller  hen  til   dine  kammera- 

ter,  indtil  du  er  parat  til  at  arbejde 
igen.  Du  har  alligevel  hele  sommeren 
til  rådighed,  og  du  kan  være  din  egen 
„arbejdsgiver",   er  det   i   orden?" 

„Ih  ja,  Hr.  Løvenfeldt"  sagde 
drengen.  „Hvornår  kan  jeg  begynde?" 

„Hm?  Lad  os  sige  ved  2-tiden  i 
morgen  eftermiddag." 

De  firetyve  timer  sneglede  sig  af 
sted,  men  endelig  kom  det  tidspunkt, 
hvor  Danny  skulle  begynde  på  sit 
nye  job.  Han  så  på  uret  i  et  butiks- 
vindue, da  han  skyndte  sig  gennem 
hovedgaden.  Klokken  var  halvto.  Ivrig 
efter  ikke  at  komme  for  sent  satte 
han  farten  op,  da  han  drejede  fra 
hovedgade  og  krydsede  over  til  bou- 
levarden, som  førte  hen  til  parken 
hvor  museet  ligger. 

„Davs  Danny",  råbte  en  stemme. 
„Vent  lidt!  Davs  Danny!" 

Han  vendte  sig  om  og  så  en  dreng 
og  en  pige  komme  cyklende.  Det  var 
Søren  Hvidfeldt,  der  gik  i  Dannys  klas- 
se i  skolen,  og  hans  søster,  Inge. 

„Har  ikke  tid",  råbte  Danny  til- 
bage. „Jeg  kommer  for  sent  på  arbej- 
de." 

Drengen  og  pigen  havde  trukket 
deres  cykler,  men  nu  sprang  de  op 
på  dem  igen  og  begyndte  at  cykle 
for  at  indhente  Danny,  som  gik  så 
hurtigt,   at  han   næsten  løb. 

„Arbejde?"  sagde  Søren,  der  kom 


op  på  siden  af  ham  med  cyklen.  Har 
du  virkelig  allerede  fundet  et  job? 
Hvor?" 

„På  museet."  Så  fortalte  han  dem 
om  jobbet. 

„Smaddergodt"  råbte  Søren.  „Kan 
vi  gå  med  dig  og  se  dig  udstoppe 
dem?" 

„Man  udstopper  ikke  sommer- 
fugle", fnyste  Danny  forarget.  „Man 
monterer  dem". 

„Det  er  i  orden",  grinede  Søren, 
som  bare  havde  drillet.  „Kan  vi  kom- 
me med  dig?  Vi  kan  hjælpe." 

Danny  rystede  på  hovedet.  „Jeg 
tror  ikke,  det  er  godt,  jeg  tager  no- 
gen med  den  første  dag.  Hr.  Løven- 
feldt ville  ikke  kunne  lide  det.  Må- 
ske kan  jeg  spørge  ham,  når  jeg  har 
været  der  nogen  tid."  Inge  Hvidfeldt 
havde  ikke  sagt  et  ord.  Hun  snak- 
kede ikke  så  meget,  hvad  der  var 
udsædvanligt  for  en  pige,  tænkte 
Danny.  Men  når  hun  endelig  sagde 
noget,  var  det  som  regel  noget,  der 
var  mening  i,  skønt  hun  kun  var  el- 
leve år.  Det  var  også  usædvanligt. 
Danny  kunne  godt  lide  Inge. 

„Farvel  med  dig",  brummede  Sø- 
ren, idet  han  lod,  som  han  var  gal. 

„Af  sted  med  dig  og  stop  du  bare 
de  gamle  sommerfugle  ud  helt  ale- 
ne". Så  grinede  han  smørret,  vinkede 
og  hjulede  af. 

„Farvel,  Danny!"  råbte  Inge,  idet 
hun  først  nu  lukkede  munden  op.  „På 
gensyn!" 

Han  stak  i  rend,  og  et  par  minut- 
ter senere  gik  han  op  ad  den  brede 
stentrappe,  som  fører  op  til  hove- 
dindgangen. 

Hr.  Løvenfeldt  var  ved  at  instruere 
nogle  arbejdere,  da  Danny  kom  ind. 
„Her  kommer  vores  nyeste  funktio- 
nær", hilste  direktøren  ham,  „og 
præcis  på  pletten  endda.  Det  er  en 
god  begyndelse,  Danny.  Jeg  skal 
være  der  om  et  øjeblik." 

Da  museumsdirektøren  var  færdig 
med  at  give  ordre  til  arbejderne,  kom 
han  hen  til  Danny.  De  gik  gennem 
en  dør,  hvorpå  der  stod  „Kun  for 
personalet"  og  ned  igennem  en  lang 
sal.  For  enden  af  den  var  der  en  al- 
mindelig dør.  Hr.  Løvenfeldt  åbnede 
den  og  viste  Danny  indenfor.  „Det 
vil  blive  dit  kontor,  Danny",  sagde 
direktøren. 

„Dit  kontor."  Ordene  lød  meget 
betydningsfulde  i  Dannys  ører;  hans 
kontor  helt  alene!  Han  så  sig  om  i 
værelset.  Det  var  temmelig  lille,  og 
den  eneste  form  for  møblement,  det 
indeholdt,  var  en  stor  arbejdsbænk 
langs  den  ene  side  og  en  komforta- 
bel kontorstol  af  læder,  af  den  slags 
der  kan  dreje  hele  vejen  rundt.  Fra 
et  stort  vindue  havde  man  udsigt  over 
parken.  Danny  kunne  se  den  lille  sø 
og  nogle  ænder,  som  drev  rundt  på 
den.  Stablet  højt  op  langs  de  tre 
vægge  i  det  lille  værelse  var  der 
nogla  store  papkasser,  mærket 
„Skørt,  Forsigtigt". 

„Er  der  sommerfugle  i  dem  der?", 
spurgte  Danny,  idet  han  pegede  på 
kasserne. 

Hr.  Løvenfeldt  nikkede.  „Ja.  Det 
er  samlinger,  der  er  blevet  skæn- 
ket til  museet.  Jeg  tror,  du  skal  tage 


dem  i  alfabetisk  orden,  så  vi  vil  be- 
gynde med  Andersen-samlingen.  Mar- 
cus Andersen  samlede  natsværmere 
og  sommerfugle  i  årevis.  Jeg  tror,  han 
begyndte  som  dreng,  yngre  end  dig, 
Danny. 

Da  han  døde  for  seks  måneder 
siden,  testamenterede  han  halvdelen 
af  sin  samling  til  os  og  den  anden 
halvdel  til  museet  i  Nykøbing."  Di- 
rektøren slæbte  en  af  kasserne  over 
på  arbejdsbordet  og  åbnede  den.  In- 
de i  den  lå  hundredevis  af  små  pa- 
pirkonvolutter stuvet  sammen,  og 
hver  af  dem  indeholdt  en  sommer- 
fugl. 

„Hold  op!",  sagde  Danny,  idet 
han  stirrede  på  kasserne.  „Der  må 
være  en  hel  million  af  dem!" 

Hr.  Løvenfeldt  lo  så  småt.  „Ikke 
helt.  Imellem  ti  og  femten  tusinde,  vil 
jeg  tro.  Men  sikkert  nok  til  at  holde 
dig  i  ånde  et  godt  stykke  tid." 

„Hvad  skal  I  gøre  med  så  man- 
ge?" Det  kunne  Danny  godt  lide  at 
vide. 

„Åh,  nogle  af  dem  skal  udstilles 
her  i  museet,  og  nogle  skal  lånes  ud 
til  skoler  til  deres  naturstudier  og 
andre  aktiviteter",  forklarede  Hr. 
Løvenfeldt.  „Resten  skal  bruges  til 
at  bytte  med  andre  museer,  så  vi 
kan  få  arter,  vi  ikke  har." 

„Ja,  naturligvis",  sagde  Danny, 
idet  han  tog  jakken  af  og  hængte  den 
på  stoleryggen.  „Jeg  må  hellere  få 
begyndt." 

„Det  er  godt",  sagde  Hr.  Løven- 
feldt. „Nu  vil  jeg  vise  dig,  hvad  jeg 
gerne  vil  have  gjort  og  hvordan  man 
skal  gøre  det." 

Da  direktøren  var  gået,  gik  Danny 
i  gang  med  den  store  mængde  kon- 
volutter. Insekterne,  de  indeholdt, 
viste  sig  at  være  af  alle  arter,  former, 

Giv 

dyret 

mad 


Følg  prikkerne,  og  du  vil  finde  det  skjulte  dyr 


p£yiji£  ec'sicL 


Lav  en  Zoologisk  Have  af  kartonstrimler 

AF  ANGELE  SCHULIEN 

Tag  et  ark  kulørt  karton  og  klip  det  i  strimler  på  omkring  21/2x30  cm  eller 
iy2x20  cm.  Brug  en  hel  strimmel  til  kroppen  og  en  halv  strimmel  til  hoved 
eller  ben.  Brug  et  tyndt  lag  lim,  men  pas  på  det  ikke  klumper  eller  klistrer 
sammen. 

Lim  enderne  af  strimlerne  sammen  og  hold  dem  sammen  et  øjeblik,  indtil  de 
er  tørre.  Lim  så  mindre  strimler  på  til  ben,  hoved  og  arme,  og  du  har  et  dyr  af 
kartonstrimler. 

Brug  den  samme  fremgangsmåde,  når  du  laver  en  kat  eller  et  egern.  Alt 
hvad  du  behøver  at  lave  om  på  er  ørerne  og  halen,  og  du  har  et  egern. 

LAV  EN  LAMA 

Lav  en  lama  fra  Peru. 
Du  klipper  lamaen  ud  ef- 
ter den  sorte  skraverede 
yderste  kant.  Fold  sider- 
ne som  vist  og  bøj  ha- 
len ned. 

størrelser  og  farver.   Han  genkendte 

nogle    få     af    de    almindelige,     som 

fandtes    rundt   omkring    i    byen,    men 

mange  af  dem  havde  han  aldrig  set 

før. 

Langsomt  og  omhyggeligt  tog  han 
eet  for  eet  op  af  konvolutterne  og 
fugtede  det  forsigtigt  med  en  pensel, 
dyppet  i  et  glas  vand,  sådan  som  Hr. 
Løvenfeldt  havde  vist  ham.  Nogle  af 
eksemplarerne  så  ud  til  at  være  gam- 
le og  var  helt  skøre.  Efter  at  have 
fugtet  et  af  dem  spredte  Danny  om- 
hyggeligt vingerne  ud,  så  det  var  pa- 
rat til  at  monteres.  Så  satte  han  det 
tilside  for  at  det  kunne  tørres  på  en 
speciel  bakke  og  gik  videre  til  det 
næste.  Det  var  et  meget  krævende 
arbejde,  som  ikke  kunne  klares  i  en 
fart. 

Danny  havde  været  så  opslugt  af 
sit  arbejde,  at  tiden  var  fløjet  af  sted. 
Han  blev  overrasket,  da  han  så  op 
på  uret  på  væggen.  Klokken  var  et 
kvarter  over  17. 

Han  kiggede  på  bakken  med  de 
færdige  sommerfugle  og  talte  dem. 
Syvogtyve.    Det    så    ikke    ud    af    ret 


meget,  men  det  var  et  vanskeligt  ar- 
bejde, og  han  havde  været  meget 
omhyggelig  og  grundig. 

Han  fandt  en  kost  og  et  fejeblad 
og  begyndte  at  feje.  Hr.  Løvenfeldt 
havde  fortalt  ham,  at  en  rengørings- 
kone ville  klare  det,  da  det  jo  var 
et  husligt  arbejde,  men  Danny  var 
blevet  opdraget  til  at  rydde  op  efter 
sig,  i  stedet  for  at  vente  på  at  en 
anden  skulle  gøre  det.  Han  regnede 
med,  at  det  ville  tage  ham  et  kvar- 
ters tid  at  gøre  rent  og  lægge  tin- 
gene på  plads. 

Så  kunne  han  lige  komme  hjem 
til    aftensmaden. 

På  vejen  hjem  sukkede  han  dybt. 
Han  var  træt,  men  lykkelig.  Det  var 
sjovt  at  arbejde  i  museet;  det  kunne 
han  godt  lide.  Og  han  ville  blive  der 
hele  sommeren. 

Men  hvad  Danny  ikke  vidste,  var 
at  han  meget  snart  ville  være  midt  i 
et  eventyr,  hvori  hans  sommerfugle, 
en  mystisk  skikkelse  kaldet  „Morfo" 
og  en  forbryder,  hvis  bytte  af  den 
mærkeligste  slags,  var  impliceret. 
(FORTSÆTTES) 

Bedstemødre 

Peter 


Peter  havde  en  mor,  en  far  og 
en  hundehvalp  der  hed  Herman. 
Peter  havde  en  trehjulet  cykel,  en 
lastbil  med  tippelad  og  en  guldfisk 
der  hed  Katinka. 

Men  han  havde  ingen  bedstemor 
—  ikke  en   eneste. 

De  fleste  af  Peters  venner  havde 
to  bedstemødre,  og  Peter  syntes  at 
bedstemødre  var  vidunderlige.  De 
læste  historier,  de  bagte  kager  og 
gav  ofte  gaver.  For  Peter  så  det  ud 
til  at  være  rart  med  to  bedstemødre, 
men  tre  bedstemødre  ville  være  end- 
nu bedre  —  en  bedstemor  til  at  bage 
kager,  en  bedstemor  til  at  give  gaver, 
og  en  bedstemor  til  at  fortælle 
historier. 

Fordi  Peters  for  og  mor  syntes 
at  blive  sure,  når  han  spurgte  efter 
bedstemødre,  besluttede  han  selv  at 
finde  nogle. 

Der  var  Fru  Wilhelmsen,  der 
boede  i  det  fine  hus  for  enden  af 
gaden.  Hun  ville  være  den  rigtige 
bedstemor  til  at  give  gaver.  Der  var 
fru  Grønholdt,  som  boede  i  det  lille 
hus  med  slyngplanterne  i  den  nær- 
liggende skyggefulde  gade.  Hun  la- 
vede småkager,  som  hun  solgte.  Hun 
ville  passe  fuldkommen  som  den 
bedstemor  der  giver  kager.  Men 
Peter  kendte  ikke  nogen,  som  læste 
eller  fortalte  historier,  og  han  holdt 
endnu  mere  af  historier  end  af  små- 
kager eller  gaver. 

Så    startede    Peter    en    dag,    da 

solen  skinnede,  på  sin  trehjulede 
cykel  for  at  finde  sine  tre  bedste- 
mødre. 

Han  tog  først  til  det  fine  hus  for 
enden  af  gaden. 

Fru  Wilhelmsen  kom  til  døren  og 
smilede  til  Peter.  Hun  var  en  høj 
venlig  dame,  ligesom  en  rigtig  bed- 
stemor. 

Fru  Wilhelmsen,  jeg  har  ikke  en 
eneste  bedstemor,  vil  du  være  min?", 
spurgte  Peter. 

„Åh,  Peter,  naturligvis  vil  jeg  det, 
og  du  skal  have  mange  tak.  Vær 
venlig   at  komme  indenfor." 

Peter  blev  der  en  hel  time,  og 
havde  det  dejligt,  han  lo  og  legede 
med  fru  Wilhelmsen,  så  han  ikke  en 
eneste  gang  tænkte   på  en  gave. 

Derefter  kørte  Peter  på  sin  tre- 
hjulede cykel  hen  til  det  lille  hus  med 
slyngplanterne.  Da  Peter  bankede  på, 
måtte  fru  Grønholdt  åbne  døren  med 
den  ene  hånd,  fordi  den  anden  var 
fuld  af  kagedej.  En  sød,  krydret  duft 
gennemstrømmede  huset.  Peter 
snuste  lyksaligt. 

„Fru  Grønholdt,  jeg  har  kun  en 
bedstemor.  Vil  du  være  min  anden 
bedstemor",  spurgte  Peter. 

„Åh,  Peter,  jeg  ville  være  lykkelig 
over  at  være  din  bedstemor.  Mine 
egne  små  børnebørn  bor  så  langt 
væk.  Kom  med  mig  ind  i  køkkenet." 


Køkkenet  var  fuld  af  velsmagende 
lækre  sager.  Under  kagerullen  var 
der  brun  vellugtende  dej  til  honning- 
kagemænd. 

„Kunne  du  ikke  lide  at  rulle  dejen 
ud?",  spurgte  fru  Grønholdt. 

Peter  rullede  ud  mens  fru  Grøn- 
holdt lavede  nydelige  små  mænd, 
som  hun  anbragte  i  lige  geledder  på 
bagepladerne. 

Peter  blev  der  en  times  tid.  Han 
havde  det  så  vidunderligt  med  at 
rulle  kagedej  ud,  så  han  tænkte  slet 
ikke  på,  at  han  ikke  havde  spist  blot 
en  enkelt  kage. 

Da  Peter  cyklede  hjem  til  frokost, 
standsede  han  for  at  tale  med  hr. 
Gregersen,  der  sad  i  sin  gyngestol 
på  sin  veranda.  Hr.  Gregersen  var 
temmelig  gammel.  Hans  hår  var  hvidt 
og  hans  ansigt  var  rynket,  men  hans 
klare  blå  øjne  var  muntre  og  ud- 
strålede lykke. 

„Goddag  Peter,  hvad  har  du 
foretaget  dig  i  dag?",  spurgte  hr. 
Gregersen. 

„Jeg  har  været  ude  for  at  finde 
bedstemødre",  svarede  Peter.  „Jeg 
har  fundet  to  vældig  gode,  men  jeg 
ønsker  en  mere." 

„Nåda,  det  var  en  masse  bed- 
stemødre", klukkede  hr.  Gregersen. 
„Hvilken  slags  bedstemødre  er  du  på 
jagt  efter?" 

„En  bedstemor  til  at  give  gaver, 
en  til  at  lave  småkager  og  en  bed- 
stemor til  at  fortælle  historier",  sagde 
Peter  prompte. 

„Ja-ja  Peter,  som  mand  til  mand, 
hovedsagen  for  bedstemødre  er  at 
vise  kærlighed,  men  du  må  vise  mere 
kærlighed  end  de  giver.  Og  du  må 
ikke  forvente,  at  de  skal  gøre  noget 
for  dig.  Tænk  over  det  og  kom  og 
besøg  mig  senere  på  dagen." 

Peter  nikkede,  han  var  allerede 
klar  over  det.  Han  holdt  så  meget 
af  fru  Wilhelmsen,  så  han  tænkte  på 
at  give  hende  en  gave  i  eftermiddag, 
han  holdt  så  meget  af  fru  Grøn- 
holdt, han  ønskede  at  komme  tilbage 
for  at  hjælpe  hende  med  at  rulle 
kagedej,  så  hun  kunne  lave  flere 
småkager  til  at  sælge. 

Efter  frokost  tegnede  Peter  det 
allerfineste  billede  i  farver  til  fru 
Wilhelmsen.  Han  fik  mor  til  at  skrive 
titlen  „Den  vilde  hest"  fordi  Peter 
elskede  heste.  Så  skyndte  han  sig 
tilbage  med  billedet  til  fru  Wilhelm- 
sen. Fru  Wilhelmsen  var  et  stort  smil, 
da  hun  så  ham. 

„Jeg  kommer  med  et  billede,  fordi 
jeg   holder  af  dig",   sagde   Peter. 

„Og  jeg  bagte  småkager  til  dig, 
fordi  jeg  holder  af  dig.  Værsgo  tag 
en",  sagde  fru  Wilhelmsen. 

Efter  at  Peter  havde  spist  så  man- 
ge småkager  han  kunne,  og  fru  Wil- 
helmsen havde  fortalt,  at  „Den  vilde 
Hest",  var  det  fineste  billede  i  hele 
huset,  fordi  hun  holdt  af  heste,  fort- 
satte Peter  videre  til  det  lille  hus  med 
slyngplanterne. 

Fru  Grønholdt  bredte  armene  ud 
mod  Peter.  „Jeg  er  så  glad  for,  at 
du  er  kommet  tilbage. 

Jeg  ønsker  at  hjælpe  dig  noget 
mere,  fordi  jeg  holder  af  dig",  sagde 
Peter. 


„Hvor  sødt  af  dig,  jeg  trænger 
altid  til  hjælp,  når  jeg  bager.  Aller- 
først har  jeg  en  lille  gave  til  dig", 
sagde  fru  Grønholdt. 

Hun  viste  Peter  hen  til  en  kom- 
mode i  soveværelset.  „Det  har  været 
noget  af  min  søns  legetøj,  da  han 
var  på  din  alder.  Tag  lige  det  stykke 
legetøj  du  ønsker." 

Kommoden  syntes  at  være  fyldt 
med  legetøj.  Peter  kunne  bedst  lide 
en  gammel  rød  brandbil,  der  mang- 
lede den  ene  gule  stige.  Derefter  rul- 
lede han  og  fru  Grønholdt  dej  og 
skar  flere  småkager  ud. 

Hr.  Gregersen  var  stadig  på  sin 
veranda  i  sin  gyngestol,  da  Peter 
kom  forbi  huset.  Han  standsede  for 
at  vise  hr.  Gregersen  den  røde 
brandbil  med  den  ene  gule  stige,  og 
fortalte  ham  om  alle  de  småkager 
han  havde  spist. 

„Du  må  have  to  vældig  rare 
bedstemødre",  sagde  hr.  Gregersen. 

„Ja,  det  har  jeg,  og  er  glad  for  det 
du  sagde;  jeg  holder  så  meget  af 
dem  begge  to.  Men  det  hele  er  blan- 
det sammen.  Jeg  bekymrer  mig  ikke 
over  om  de  giver  mig  gaver  eller 
laver  småkager  til  mig,  men  de  gør 
det.  Og  den  ene,  jeg  troede  ville 
give  mig  gaver,  lavede  småkager  til 
mig,  og  den  bedstemor,  der  lavede 
kager,  gav  mig  gaver",  Peter  grinede. 

Hr.  Gregersen  lo,  så  han  måtte 
holde  sig  i  siden,  så  sagde  han:  „Ja 
sådan  går  det.  Men  hvis  du  ønsker 
en  tredie  blandet  bedstemor,  der  er 
helt  forskellig,  vil  jeg  gerne  være 
den  der  fortæller  historier.  Jeg  ken- 
der så  mange,  der  er  gode  at  fortæl- 
le en  lille  dreng.  Her,  sid  ned  ved 
siden  af  mig. 

„Der  var  engang  .  .  ." 


72 


Danmarks  Mormonkor 


Danmarks  Mormonkor  har  nu  udsendt  sin  første  grammo- 
fonplade.  Pladen  har  fire  numre  med  ialt  20  min. 
spilletid: 

1)  Battle  Hymn  of  the  Republic 

2)  Kristi  indtog  i  Jerusalem 

3)  Vor  herre  er  min  hyrde  god 

4)  Stort  og  underfuldt 

Vi  beder  hermed  alle  medlemmer  om  at  hjælpe  os  at 
udnytte  denne  enestående  chance  til  gennem  sang  og 
musik  at  udbrede  kendskab  til  vor  kirke  og  evangeliet 
ved  at  benytte  pladen  som  gave  til  venner  og  bekend- 
te. 

Pris  pr.  plade  ved  forudbetaling  kr.  15,-  +  porto  kr. 
Ved  efterkrav  kr.  15»-  +  porto  kr.  3,- 


0,80 


Undertegnede  bestiller  hermed  stk  grammofon- 
plader a  kr.  15 ,00  +  porto 


Navn, 


Adresse 


Danmarks  Mormonkor-  Dalgas  Boulevard  I64  2000  København  F, 

Runebergsalle  1,      2860  Søborg 

Kunsten  at  kunne  glemme 


AF  SYLVIA  PROBST  YOUNG 


Da  jeg  en  aften  i  sidste  uge  besøgte  min  naboerske,  en  sølvhåret,  lille  men  stærk  kvinde  på  84  år,  var 
hun  netop  ved  at  bage  kanelsnegle.  Den  søde,  krydrede  duft,  der  fyldte  køkkenet,  det  tilfredse  udtryk 
på  hendes  ansigt,  medens  hun  stod  og  rullede  og  skar  sneglene  ud  af  den  bløde  dej,  gjorde  mig  glad 
for,  at  jeg  var  levende  og  kunne  boltre  mig  i  hjerteligheden  fra  en  personlighed,  der  blev  skønnere 
med  årene. 

Senere,  da  vi  sad  på  verandaen  og  nød  de  sprøde,  varme  snegle,  samtidig  med,  at  vi  iagttog  solned- 
gangen i  rødt  og  guld,  spurgte  jeg  hende,  hvilket  tryllemiddel,  der  havde  givet  hende  så  meget  appetit 
på  livet. 

Hun  tænkte  sig  om  et  øjeblik  og  svarede  så:  „Jeg  tror,  at  en  af  de  vigtigste  formularer  for  lykke  i 
livet  er  kunsten  at  glemme.  Det  er  denne  ophoben  af  små  fornærmelser,  der  fordærver  hjertet,  og  derfor 
har  jeg  igennem  årene  prøvet  at  glemme  mere,  end  jeg  har  husket." 

Jeg  har  mange  gange  siden  tænkt  på  hendes  ord,  og  jeg  er  kommet  til  forståelse  af,  hvor  dybsindig 
og  viis  hendes  filosofi  er.  Hvor  er  det  nemt  at  gå  og  huske  på  de  vrede  ord,  eller  den  utaknemmelig- 
hed eller  den  tankeløshed,  vi  har  mødt,  fra  dem  vi  elsker.  Hvor  let  er  det  ikke  at  genkalde  sig  en  falsk 
anklage,  en  uvenlig  bemærkning,  en  ubetydelig  tilsidesættelse,  indtil  det,  som  blot  var  en  lille  ting, 
vokser  sig  større  og  større. 

To  kvinder,  der  engang  havde  været  gode  venner,  dyrkede  ligefrem  en  fornærmelse,  så  de  ikke 
talte  til  hinanden  i  flere  år.  Det  var  ikke,  før  den  ene  af  dem  døde,  at  den  anden  til  sin  store  sorg  måtte 
erkende,  at  så  meget  kunne  have  været  godt  og  smukt,  men  var  blevet  grimt  og  lavt,  fordi  ingen  af  dem 
havde  lært  kunsten  at  glemme.  O 

At  undervise  er 


råt 


end  blot  at  fortælle 

AF  LYMAN  C.  BERRETT 

For  nogen  tid  siden  var  to  drenge  på  vej  sammen 
over  gaden.  Midt  ude  slap  den  yngste  sin  ældre  broders 
hånd,  løb  hovedkulds  ind  på  en  bane,  hvor  der  kom 
en  modgående  bil  —  og  blev  dræbt  øjeblikkeligt.  U- 
betænksomme  forældre  øgede  den  allerede  betyngede 
ældre  søns  sorg  ved  at  anklage  ham  for  at  være  an- 
svarlig for  sin  lille  broders  død. 

Så  voldsomt  virkede  denne  oplevelse  af  broderens 
pludselige  død  og  forældrenes  anklage,  at  drengen  trak 
sig  ind  i  sig  selv,  isolerede  sig,  så  han  snart  blev  et 
problem  både  i  hjemmet  og  i  skolen.  Det  engang  så 
eksemplariske  barn  var  nu  blevet  en  tyran. 

Skolen  truede  med  udvisning  på  grund  af  en  opfør- 
sel, der  var  blevet  helt  utålelig;  det  så  ikke  ud  til,  at 
der  var  nogen,  der  kunne  styre  drengen.  Denne  isolation 
blev  imidlertid  endelig  brudt  af  en  meget  forstående 
lærerinde  inden  for  Kirken.  Ved  at  vise  ægte  kærlighed 
og  interesse  for  drengen,  blev  denne  lærerinde  lidt 
efter  lidt  i  stand  til  at  forstå  årsagen  til  hans  problem. 
Med  forsigtighed  vandt  hun  drengens  tillid.  Ved  den 
endelige  konference  med  skolens  lærerstab  inden  dren- 
gen skulle  udvises,  spurgte  forsvareren  ham,  om  der 
var  en  eller  anden,  han  havde  tillid  til,  og  som  han 
ønskede  hjælp  af,  inden  det  var  for  sent.  Drengen 
nævnede  sin  lærerinde  og  spurgte,  om  hun  måtte  være 
tilstede  ved  mødet  og  hjælpe  ham  at  forklare,  hvori  hans 
vanskelighed  bestod.  Man  kom  hurtigt  til  en  forståelse, 
og  med  professionel  vejledning  viste  drengen  snart  igen 
en  acceptabel  opførsel. 

Det  punkt,  vi  ønsker  at  fremhæve  i  denne  beretning, 
er  det,  at  en  lærerinde  brød  sig  om  sin  elev,  og  hun 
brød  sig  nok  om  ham  til  at  lære  mere  om  ham  end 
blot  hans  navn;  hun  brød  sig  nok  om  ham  til  at  ville 
lære  ham  personligt  at  kende,  til  at  være  personlig  op- 
taget af  hans  tilværelse.  Lærerinden  viste  sin  kærlighed 
til  eleven  ved  at  gøre  noget.  Hun  interesserede  sig  nok 
for  ham  til  at  give  ham  mere  end  blot  de  nøgne  kends- 
gerninger i  klasseværelset. 


De  fleste  lærere  afspejler  deres  personlige  filosofi  i 
klassen.  Man  kan  give  udtryk  for  modsætningerne  i  den 
filosofiske  tankegang  vedrørende  unge  menneskers 
værd  i  disse  to  udtalelser:  1)  „For  eksistentialismen  er 
mennesket  en  afstamning  af  ingenting,  er  nu  næsten 
ingenting  og  er  bestemt  til  ingenting."  (Truman  G. 
Madsen,  Eternal  Man,  p.  28.)  2)  Jordens  beboere  avlet 
som  sønner  og  døtre  af  Gud  og  som  sådanne  har  de  i 
sig  mulighed  for  at  blive  guder.  (Se  Lære  og  Pagter 
76:24.) 

Det  vil  sandsynligvis  være  vanskeligt  at  finde  en 
lærer  inden  for  Kirken,  som  bogstaveligt  tror  på  den 
første  udtalelse;  men  iagttagelser  har  vist,  at  der  er 
nogle  lærere,  som  heller  ikke  tror  på  den  anden.  De 
har  åbenbart  den  indstilling,  at  „det  gør  ikke  så  meget, 
hvad  jeg  fortæller  disse  børn,  det  ender  alligevel  med, 
at  de  får  en   eller  anden  form   for  vanskeligheder." 

Psykologer  har  bekræftet  betydningen  af  Frelserens 
storslåede  forkyndelse  angående  kærlighed.  Den  eneste 
befaling,  der  øjeblikkelig  falder  forfatteren  af  denne  ar- 
tikel ind,  og  som  Frelseren  gav  menneskene,  medens 
Han  gik  her  på  jorden,  har  noget  at  gøre  med  kærlighed. 
(Se  Joh.  13:34-35  og  Mattæus  22:34-40.)  Psykologen 
Louis  P.  Thorpe  har  skrevet:  „Menneskets  fundamentale 
behov  .  .  .  driver  det  enkelte  menneske  til  at  opføre  sig 
på  en  måde,  der  er  beregnet  på  at  tilfredstille  hans 
krav.  Den  menneskelige  natur  forstås  tydeligt  fra  dette 
behovs  og  dets  opfyldelses  standpunkt  .  .  .  Følgende 
formular  vil  imidlertid  forekomme  nyttigt  som  grundlag 
for  adfærdstendenser.  1.  Behovet  for  at  opretholde  det 
legemlige  velbefindende.  2.  Behovet  for  personlig  erken- 
delse af  at  blive  betragtet  som  et  menneske  af  værdi 
og  betydning.  3.  Behovet  for  tryghed,  for  kærlighed  og 
hengivenhed  og  for  trøst  og  sikkerhed."  (Louis  P. 
Thorpe,  The  Psychology  of  Mental  Health,  pp.  39-40.) 

Har  De  nogen  sinde  undret  Dem  over,  hvorfor  der  er 
visse  mennesker,  elever  bedre  kan  lide  end  andre;  de 
samarbejder  mere  villigt  med  dem,  eller  de  har  større 
tillid  til  dem  og  er  meget  mere  optaget  af  dem?  De 
mennesker,  der  kan  glæde  sig  over  sådan  en  reaktion 
til  deres  arbejde  med  ungdommen,  er  dem,  som  viser, 
at  de  har  kærlighed  til  dem.  Med  hensyn  til  en  lærer,  så 
er  det  ikke  så  meget  det,  at  han  fortæller  eleverne,  at 
han  elsker  dem,  der  er  så  vigtigt,  men  det  er  snarere 
det,  at  han  virkelig  tager  sig  af  dem,  opmuntrer  dem, 
roser  dem,  anerkender  dem,  der  gør,  at  han  kan  have 
indflydelse  på  dem. 

Lærere,  som  elsker  deres  elever,  beskæftiger  sig 
også  med  deres  livsførelse  og  deres  aktiviteter.  De  ved, 
når  en   af  deres   elever  har  fået   en   belønning,    og   så 

giver  de  dem  en  passende  ros  i  al  oprigtighed.  De  ved, 
når  en  elev  har  fødselsdag,  og  så  sender  de  et  kort, 
ringer  vedkommende  op  eller  gør  noget  specielt  for 
ham.  Lærere,  som  elsker  deres  elever,  kan  simpelthen 
ikke  isolere  sig,  de  følger  med  i  elevernes  tilværelse. 
Et  oprigtigt  „det  var  fint"  til  den  elev,  som  har  opnået 
et  resultat  i  boldspil,  korsang,  orkesterspil  eller  som 
deltager  i  et  skuespil,  lader  vedkommende  forstå,  at 
hans  lærer  følger  ham  og  er  interesseret  i   ham. 

Der  er  mange  områder,  hvor  lærere  kan  vise  deres 
kærlighed  til  eleverne.  De  kan  f.eks.  tilskynde  dem  til 
at  efterleve  Kirkens  standarder,  til  at  forsvare  anstæn- 
dighed og  ret,  til  at  lyde  lovene  og  vise  et  godt  eksem- 
pel samt  ikke  at  være  tilfredse  med  mindre  end  at  gø- 
re deres  bedste.  Der  findes  utallige  eksempler  på  ægte 
helte,  som  lærere  kan  bruge  til  ekstra  at  forstærke 
lektierne  på  dette  område.  Elever  har  behov  for  at  vide, 
at  de  ikke  er  alene,  ikke  er  dødbidere,  dumrianer  eller 
godtroende  fjolser,  fordi  de  holder  fast  ved  Kirkens 
standarder.  Lærere  kan  opmuntre  deres  elever  under 
deres  bestræbelser  ved  at  vise  ægte  følt  interesse;  men 
de  kan  også  gøre  dem  mismodige  ved  slet  ikke  at  vise 
dem  nogen  anerkendelse.  Passende  ros  til  de  elever, 
som  viser  et  godt  eksempel  i  deres  påklædning,  opfør- 
sel, standarder  eller  mødeprocent  vil  styrke  de  unge 
således,  at  disse  punkter  bliver  til  en  livsfilosofi,  hvor 
de  måske  før  kun  blev  gjort  for  at  vinde  anerkendelse 
fra  læreren. 

Man  hører  ofte  elever  sige:  „Det  er  de  da  ligeglade 
med.  Sidste  gang,  jeg  gjorde  dette  eller  hint,  fik  jeg  ikke 


så  meget  som  tak."  At  sige  tak  er  så  almindelig  en 
høflighed,  at  ingen  lærer,  som  elsker  sine  elever,  vil 
glemme  at  sige  det.  Et  enkelt  „Mange  tak!"  sætter  både 
unge  og  gamle  pris  på.  Det  virker  nemlig  videre  end 
selve  det  at  udtrykke  taknemmelighed,  det  viser,  at  der 
er  nogen,  der  er  interesseret  i  en,  nogen  der  bryder 
sig  om  en  og  ønsker  at  belønne  og  opmuntre. 

Lærere,  som  elsker  deres  elever,  vil  huske  på,  at 
undervisning  er  mere  end  blot  at  fortælle.  Elever  lærer 
ved  at  udføre  noget.  Det  ser  ligefrem  ud  til,  at  nøglen 
til  at  elske  sine  elever  er  at  gøre  noget  —  ikke  blot,  hvad 
eleverne  kan  og  bør  gøre  for  sig  selv,  men  også  det,  som 
man  bør  gøre  for  dem. 

Hermed  menes  f.eks.  at  opmuntre  dem  til  at  efter- 
leve Kirkens  standarder,  lade  dem  benytte  enhver  lej- 
lighed til  at  tjene  andre,  lære  dem,  at  de  skal  vide, 
hvad  det  er,  de  foretager  sig,  vise  dem,  at  de  er  ac- 
cepteret som  mennesker  af  værdi,  og  at  de  er  Guds 
børn  med  Guddommens  muligheder  og  lade  dem  forstå, 
at  deres  lærer  interesserer  sig  for  dem. 

Frelseren  spurgte  Peter:  „Elsker  du  mig?"  Peter 
svarede:  „Du  ved,  at  jeg  har  Dig  kær."  Så  sagde  Frel- 
seren ti!  Peter:  „Vogt  mine  lam!"  Tre  gange  spurgte 
Mesteren  Peter,  om  han  elskede  Ham,  og  tre  gange 
forsikrede  Peter  Jesus,  at  han  virkelig  elskede  Ham.  I 
hvert  tilfælde  bad  Mesteren  Peter  om  at  foretage  sig 
noget,  vogte  Hans  får!   (Se  Joh.  21:15-17.) 

Lærere  i  Kirken!  gør  noget  for  jeres  elever;  elsk  dem 
—  og  for  at  kunne  elske  dem  må  I  gøre  noget  for 
dem.  O 

Senior-Søndagsskolen 

„Du  skal  elske  Herren,  din  Gud,  med  hele 
dit  hjerte  og  med  hele  din  sjæl  og  med  hele 
dit  sind."  (Matt.  22:37.) 


Junior-Søndagsskolen 

„Det,  der  er  godt,  kommer  fra  Gud." 
(Alma  5:40) 

Det  kunne  ske  for  enhver 


AF  MARY  KENWORTHY 


Jan  kørte  bilen  i  garage,  og  sad  så  lidt  og  tænkte. 
Han  kunne  ikke  gå  ind  til  sine  forældre  lige  nu;  ikke  så 
hurtigt  efter  det,  der  var  sket.  Alt  var  sket  så  hurtigt,  at 
han  først  lige  måtte  have  tid  til  at  tænke  over  det. 

Efter  at  have  været  borte  i  sommer,  var  der  sket 
noget  med  ham.  Det  var  ikke  den  gamle  Jan,  der  nu 
sad  her  i  bilen.  Hvordan  kunne  han  få  sine  forældre  til 
at  forstå  det?  Livet  havde  været  så  let  før,  og  nu  dette. 

Birte  var  en  vidundelig  pige.  Måske  elskede  han  hen- 
de endog.  Men  det  var  ikke  kærlighed,  der  havde  ført  til 
det,  der  skete  lørdag  aften.  Det  var  en  stærkere  magt,  en 
uimodstålelig  magt,  som  han  aldrig  havde  følt  før.  Nej, 
han  troede  ikke,  det  kun  var  på  grund  af  Birte.  Det 
kunne  sandsynligvis  være  sket  under  de  rigtige  omstæn- 
digheder for  enhver.  Når  alt  kommer  til  alt,  så  havde  han 
aldrig  været  i  et  sådant  selskab  før,  under  indflydelse  af 
den  slags  mennesker.  De  havde  vist  ham  mange  flere 
ting  om  livet,  end  han  troede,  der  fandtes.  Han  havde 
dengang  været  sikker  på,  at  han  ønskede  at  leve  på 
samme  måde,  som  de  gjorde.  Men  nu,  hvor  han  stod 
over  for  sine  forældre  og  sin  kirkes  lærdomme,  var  det 
ligesom  tvivlen  nagede  i  hans  sind. 

De  øjeblikke,  der  var  gået  forud  for  dette,  stod  helt 
klart  for  ham  . . . 

Han  havde  mødt  Birte  ved  en  firmafest.  Hun  syntes 
at  være  sådan  en  sød  pige.  Før  han  vidste  af  det,  var 
han  begyndt  at  invitere  hende  ud  og  gå  med  til  hendes 
selskaber.  Selskaberne  havde  fascineret  ham.  Alle  de 
tilstedeværende  var  venlige,  villige  til  at  acceptere  ham. 
Det  var  deres  venlighed  der  fik  ham  til  at  ønske  at  deltage 
i  deres  andre  aktiviteter.  Langsomt  men  sikkert  blev  han 
vænnet  til  at  tænke  på  samme  måde  som  dem,  og  så 
lørdag  aften  —  nå  ja,  det  havde  virkelig  været  uundgåe- 
ligt. Han  havde  været  så  lykkelig  dengang.  Hvad  var  der 
forkert  nu? 

Jan  besluttede  sig  til  at  bede,  før  han  gik  ind.  Ordet 
„bøn"   lød  på  en  mærkelig  måde  malplaceret. 

„Kære  himmelske  Fader,  hjælp  min  familie  til  at  ac- 
ceptere mig." 

Langsomt  fyldtes  han  med  nyt  mod.  Hvad  der  var 
gjort  var  gjort.  Han  kunne  ikke  forandre  det.  Han  be- 
høvede ikke  ændre  det  mere. 

Hurtigt  sprang  han  ud  og  løb  ind  til  sin  familie.  Efter 
at  have  hilst  på  dem  og  kysset  dem,  trak  han  vejret 
dybt,  rettede  sig  op,  og  med  tårer  i  øjnene  sagde  han: 
„Far  og  mor,  jeg  er  ikke  sikker  på,  at  I  vi!  forstå  mig, 
når  jeg  fortæller  jer,  hvad  jeg  har  gjort.  Det  går  stik 
imod  alt  det,  jeg  har  lært.  Men  jeg  tænkte  over  det  og 
gjorde  det.  Jeg  er  blevet  Mormon!"  Q 


Den  lutrende  ild. 


AF  MARION  BENCH 


I  DeWayne  Sudekums  liv,  37  år,  bliver  mange  af 
Evangeliets  principper  smukt  illustreret.  Hans  liv  er  ene- 
stående, fordi  han  er  ude  af  stand  til  at  udføre  noget 
på  grund  af  et  handicap  som  for  mange  ville  have  re- 
sulteret i  apati  og  selvmelidenhed. 

DeWayne  har  været  lammet  fra  nakken  og  nedefter 
i  de  sidste  15  år.  Siden  han  blev  lam,  har  han  haft  fire 
forskellige  stillinger  i  Kirken;  nemlig  lærer  for  Ældster- 
nes  Kvorum,  lærer  for  klassen  for  Evangeliske  princip- 
per; lærer  for  senior-klassen  (i  fem  år);  og  for  øjeblikket 
søndagsskoleforstanderens  assistent  i  El  Cajon's  tredie 
ward,  i  San  Diego  Østre  Stav.  Han  har  aldrig  taget 
noget  forbehold,  når  han  har  taget  imod  disse  kald. 

Siden  han  er  blevet  lam,  har  han  ligeledes  været 
praktiserende  sagfører.  Han  studerede  jura  om  aftenen 
ved  San  Diego  universitetet.  Fire  år  senere,  for  to  år 
siden  i  juni  måned,  tog  han  eksamen  med  udmærkelse. 
En  studie-kammerat  husker,  at  deres  klassekammerater 
var  store  beundere  af  DeWayne. 

For  et  år  siden  tog  han  sagførereksamen  i  Califor- 
nien, og  fik  lov  til  at  praktisere.  At  tage  denne  eksamen 
var  ikke  let  —  og  under  eksamen  blev  der  ikke  taget 
speciel  hensyn  til  ham  på  grund  af  hans  handicap;  kun 
lidt  over  halvdelen  af  de  elever,  der  gik  op  til  eksamen, 
bestod.  Han  har  fået  sit  eget  kontor  og  har  ført  de  sager, 
han  hidtil  har  haft,  med  succes. 

For  fjorten  år  siden  var  DeWayne  en  tillidsfuld,  nygift 
pilot  i  søværnet.  Fremtiden  syntes  lys  og  lykkelig;  efter 
at  have  afsluttet  sin  militærtjeneste  ville  han  gøre  sine 
studier  færdig  på  universitetet  og  fortsætte  sin  profes- 
sion. 

Men  to  år  senere  kæmpede  han  for  at  overleve  et 
angreb  af  polio  og  for  at  overvinde  den  lammelse,  syg- 
dommen bragte  med  sig.  Frygten  for  at  dø,  var  nu  er- 
stattet med  et  måske  endnu  større  problem:  Hvad  skulle 
han  nu  gøre?  Han  og  hans  kone,  Emerald,  stod  ansigt 
til  ansigt  med  en  udfordring,  som  de  mødte  med  tro, 
mod  og  en  stærk  livsfilosofi.  Emerald  husker,  at  mindre 
handicappede  mænd  døde  på  hospitalet.  Hun  tror,  at  det 
var  fordi  de  manglede  et  mål  at  stræbe  efter.  DeWayne 
siger,  at  „den  gode  gamle  S.D.H.  læresætning  om  evig 
fremgang"   holdt  hans  mod  oppe. 

Man  lærer  noget  om  en  person  ved  at  iagttage  ved- 
kommendes handlinger,  fordi  en  person,  for  en  stor  del 

består  af  sin  adfærd.  Adfærd  bestemmes  af  stillinger,  og 
DeWayne  mener,  at  „vi  alle  har  pligt  til  såvel  over  for 
os  selv  som  over  for  andre,  at  lære  og  yde  så  meget  vi 
kan."  For  ham  betød  dette  at  gennemføre  sine  ambitiøse 
planer,  d.v.s.  at  drive  sagførervirksomhed  samt  at  være 
en  aktiv  kirkegænger. 

Han  havde  en  god  forstand  og  en  fast  beslutsomhed, 
men  han  mødte  andre  forhindringer  på  grund  af  sit  han- 
dicap. The  Veteran's  Administration  mente,  at  han  var 
for  invalid  til  at  kunne  fortsætte  på  universitetet,  og 
sagde  „nej"  til  at  støtte  ham  økonomisk.  Han  slog  en 
handel  af  med  dem;  hvis  han  kunne  „klare"  et  par  klas- 
ser, ville  de  overveje  at  lade  ham  komme  ind  på  det 
juridiske  fakultet.  Han  begyndte  at  studere,  og  hans  stu- 
dievaner var  simpelthen:  at  studere  uafbrudt. 

En  typisk,  daglig  rutine  for  ham,  medens  han  gik  i 
skole,  var  at  stå  tidligt  op  og  studere,  indtil  hans  kone 
kørte  deres  datter  til  skole.  Når  hun  vendte  tilbage,  blev 
han  vasket  og  barberet  for  derefter  at  få  sin  morgenmad. 
Han  læste  indtil  middag,  hvilte  lidt  efter  frokost,  og  ge- 
Han  læste  indtil  middag,  hvilte  lidt  efter  frokost,  og  gen- 
optog   så    læsningen.    På    solfyldte    dage    lod    han    sig 

Medens  DeWayne  gik  i  skole,  planlagde  og  byggede 
familien  Sudekum  et  hjem  op  „omkring"  hans  handicap, 
med  ekstra  store  værelser  og  brede  døre,  og  med  ram- 
per i  stedet  for  trapper.  I  soveværelset  står  hans  specielt 
konstruerede  seng,  der  minder  en  lille  smule  om  en 
barberstol.  DeWayne  kan  ikke  ånde  på  normal  måde  på 
grund  af  et  lammet  mellemgulv.  Han  skal  tvinge  luft  ned 
i  sine  lunger  med  en  pumpebevægelse  af  halsmusklerne. 
Denne  vejrtrækning  er  hørlig,  men  hans  tale  berøres 
ikke  af  teknikken.  Hans  seng  gynger  om  natten  for  at 
gøre  ham  i  stand  til  at  ånde,  medens  han  sover. 

Når  han  arbejder,  har  han  en  slags  bakke,  der  støt- 
ter på  overkroppen  og  armene,  til  at  holde  sine  bøger. 
Han  vender  bøgernes  sider  ved  hjælp  af  en  pind  med 
gummidup,  som  han  holder  i  munden. 

Han  er  årvågen  og  smilende,  og  giver  hurtige  svar. 
Emerald  smiler,  når  hun  fortæller,  hvordan  han  driller 
hende  ved  at  forfølge  hende  rundt  i  huset  i  sin  motori- 
serede rullestol,  som  han  kan  standse  ved  hjælp  af 
hagen. 

Den  succesrige  lærer. 

Efter  næsten  15  års  lykkelig  virke  som  lærer  i  Kirken, 
deler  DeWayne  sine  metoder  i  følgende  grupper: 

1.  Han  underviser  ud  fra  skrevet  resumé.  Særlige 
punkter,  der  synes  dunkle,  bør  fremlægges  logisk  og 
således  lægge  op  til  hovedpunktet,  hvilket  ikke  kan 
gøres  blot  ved  at  stole  på  hukommelsen.  Det  at  stole  på 
hukommelsen  alene  giver  en  alt  for  stereotyp  frem- 
føring. Et  skrevet  resumé  hjælper  til  med  at  forhindre 
mangler  i  hukommelsen  og  sparer  forberedelses  tid. 

2.  Han  bruger  et  minimum  på  to  timer  hver  uge  til 
at  forberede  sig  i;  skønt  lærere  har  opbygget  et  for- 
råd af  kundskab  at  tære  på,  skal  de  ikke  udelukkende 
stole  derpå. 

3.  Han  tror  på,  at  en  logisk  fremstilling  er  absolut 
nødvendig  for  voksne,  og  han  arbejder  meget  på  dette. 

4.  Han  laver  et  nøgle-punkt  i  hver  lektie.  Almindelig- 


vis  kan  elever  ikke  optage  mere  end  et  hovedbegreb  i 
hver  lektie. 

5.  Han  går  ikke  til  klassen,  uden  først  at  have  bedt 
om  åndelig  vejledning.  „Der  findes  ingen  lærer  i  Kirken, 
som  kan  undervise  uden  at  have  forberedt  sig  gennem 
bøn.   Det  er  jeg  fuldstændig  overbevist  om",  siger  han. 

6.  Til  diskussioner  udvælger  han  hellere  klassemed- 
lemmerne, end  at  regne  med  frivillige.  Dette  resulterer 
i  en  direkte  diskussion. 

7.  Han  er  smidig;  han  finder  nogle  situationer,  der 
kræver  forskellig  behandling. 

„En  ting  har  gjort  indtryk  på  mig  i  den  tid,  jeg  har 
undervist  —  vi  inspireres  alle  i  større  eller  mindre  grad. 
Man  kan  ikke  undervise  i  Evangeliets  principper  uden 
inspiration."  Inspiration  kommer  gennem  bøn,  slutter  han. 

Når  han  behøver  visuel  hjælp,  beder  han  andre  hjæl- 
pe sig.  For  eksempel  tegnede  en  ældste  for  ham,  da  han 
underviste  i  Ældsternes  Kvorum. 

Familien  Sudekums  bil  er  udstyret  med  en  hydraulisk 
donkraft,  der  kan  løfte  ham.  DeWayne  bærer  en  rem, 
og  donkraften  løfter  ham  op  fra  rullestolen  og  ind  i  bilen. 

Tro,  mod  og  overbevisning. 

Familien  Sudekum  havde  skåret  ordet  „mismod"  ud 
af  deres  ordforråd  for  mange  år  siden.  DeWayne  siger: 
„Jeg  følte  simpelthen,  at  det  var  nødvendigt  at  gøre 
noget   nyttigt." 

Hans  kone  tilføjer:  „Der  er  i  virkeligheden  kun  én 
måde,  hvorpå  et  menneske  er  sygt,  og  det  er  mentalt. 
DeWayne  har  været  i  stand  til  at  bevare  en  normal 
mental  stilling,  inklusive  sin  personlighed  og  sin  humo- 
ristiske sans." 

Dagligt  tjener  han  som  eksempel  på  mod  —  villighed 
til  at  gøre  sit  bedste  til  trods  for  mange  vanskeligheder; 
tro  —  sammen  med  anstrengelse  —  udretter  de  mest 
utrolige  ting;  og  personlig  anvendelse  af  Evangeliet  — 
idet  man  tager  gode  stillinger,  som  bestemmer  ens 
fremtid. 

Præsidenten  for  San  Diego  Østre  Stav,  præsident  Clif- 
ford Wallace  siger:  „Voldsom  modgang  synes  at  frem- 
bringe en  frygtelig  modløshed,  eller,  ligesom  den  lut- 
rende ild,  noget  af  det  allerbedste  i  mennesket.  Det 
sidste  har  været  resultatet  for  DeWayne,  efter  polio- 
angrebet. Jeg  kendte  ham,  før  han  blev  syg,  og  var  med 
til  at  salve  ham  den  aften,  han  blev  syg;  jeg  har  set 
hans  modige  kamp  for  livet  og  revalidering,  og  jeg  er 
nu  en  nær  ven  og  nabo." 

En  virkelig  følelse  for  livet,  en  kundskab  og  en  følelse 
af  folks  behov,  har  udviklet  sig  i  ham  — ■  måske  bedst 
illustreret  over  for  mig,  da  jeg  besøgte  hans  senior- 
klasse. Klassemedlemmerne  lærte,  efterhånden  som  han 
stillede  deres  tænkeevner  på  prøve,  samtidig  med  at  han 
altid  bibragte  dem  sit  stærke  vidnesbyrd  om  Guds  godhed 
og  virkeligheden  om  oprettelsen  af  Evangeliet." 

Problemer  kræver,  at  man  har  et  tankesystem,  der 
kan  forklare  menneskets  plads  i  naturen.  Hans  kone 
påpeger,  at  „dette  liv  kun  er  en  lille  del  af,  at  Jesu  Kristi 
Evangelium  er  en  livsform,  som  bringer  glæde,  og  som 
kan  hjælpe  een  til  at  komme  over  en  ulykke".  O 

DEN  GAMLE  FISKER 


AF  MARY  BARTELS 


Vores  hus  lå  lige  over  for  John  Hopkins  Hospitalet 
i  Baltimore.  Vi  boede  i  stuen,  og  lejede  værelserne  på 
1.  sal   ud  til  ambulante  patienter  på  hospitalet. 

En  sommeraften,  medens  jeg  var  ved  at  lave  aftens- 
mad, bankede  det  på  døren.  Jeg  åbnede  den,  og  uden- 
for stod  der  en  virkelig  frygtindgydende  gammel   mand. 

„Han  er  ikke  ret  meget  højere  end  min  dreng  på 
8  år",  tænkte  jeg,  medens  jeg  så  på  hans  indskrumpede 
legeme. 

Men  det  forfærdeligste  var  hans  ansigt,  der  var 
fuldstændigt  misdannet.  Til  min  overraskelse  var  hans 
stemme  behagelig  tiltalende,  da  han  sagde:  „God  aften; 
jeg  kommer  for  at  spørge,  om  De  har  et  værelse  til 
leje  for  en  enkelt  nat.  Jeg  kom  hertil  i  morges  fra 
Østkysten  for  at  blive  behandlet,  og  der  går  ingen  bus 
før  i  morgen.  Jeg  har  søgt  efter  et  værelse  siden  middag, 
men  uden  held,  og  det  er  vel  på  grund  af  mit  ansigt. 
Jeg  ved  godt,  at  jeg  ser  forfærdelig  ud,  men  min  læge 
siger,  at  med  et  par  få  behandlinger  til  så  .  .  ." 

Jeg  tøvede  et  øjeblik,  men  hans  næste  ord  over- 
beviste mig:  „Jeg  kan  sove  i  gyngestolen  i  forhallen. 
Min  bus  kører  i  morgen  tidlig." 

Jeg  sagde  da  til  ham,  at  vi  ville  finde  en  seng  til 
ham,  og  at  han  i  mellemtiden  kunne  hvile  sig  i  forhallen. 
Jeg  gik  ind  for  at  gøre  aftensmaden  færdig.  Da  vi  skulle 
til  at  sætte  os  til  bords,  spurgte  jeg  den  gamle  mand, 
om  han  ville  spise  sammen  med  os. 

„Nej  tak,  jeg  har  rigeligt  her",  sagde  han,  idet  han 
tog  en  brun  papirspose  op  af  lommen. 

Da  jeg  havde  vasket  op,  gik  jeg  ud  for  at  tale  lidt 
med  ham.  Det  tog  ikke  lang  tid  at  finde  ud  af,  at  den 
gamle  mand  havde  et  usædvanligt  kærligt  hjerte  i  den 
lille   krop. 

Han  fortalte  mig,  at  han  levede  af  at  fiske,  samt 
at  han  hjalp  sin  datter,  hendes  fem  børn  og  hendes 
mand,  som  var  blevet  krøbling  efter  en  ulykke.  Han 
fortalte  det  ikke  for  at  beklage  sig.  Alle  andre  bemærk- 
ninger blev  indledt  med  en  tak  til  Gud  for  Hans  velsig- 
nelser. Han  var  taknemmelig  for,  at  ingen  smerter  led- 
sagede hans  sygdom,  som  tilsyneladende  var  en  form 
for  hudkræft.  Han  takkede  Gud  for,  at  Han  gav  ham 
kræfter  til  at  leve  videre. 


Ved  sengetid  anbragte  vi  en  feltseng  til  ham  i  bør- 
nenes værelse.  Da  jeg  stod  op  om  morgenen,  var  sen- 
gen redt  pænt  og  nydeligt,  og  den  lille  gamle  mand  var 
ude  i  forhallen.  Han  ville  ikke  have  morgenmad,  men 
lige  før  han  tog  afsted  til  bussen,  tøvede  han,  som  om 
han  ville  bede  mig  om  at  gøre  ham  en  kæmpe-tjeneste. 
Han  sagde:  „Må  jeg  få  lov  til  at  overnatte  her,  næste 
gang  jeg  skal  til  behandling?  Jeg  vil  ikke  forstyrre  Dem 
spor;  jeg  kan  udmærket  sove  i  en  stol."  Efter  et  øjebliks 
pause  tilføjede  han:  „Deres  børn  fik  mig  til  at  føle 
mig  hjemme.  Voksne  er  forfærdede  over  mit  ansigt, 
men  børn  ser  ikke  ud  til   at  tage  sig   af  det." 

Jeg  sagde  til  ham,  at  han  var  velkommen  til  at  kom- 
me igen,  og  på  hans  næste  tur  ankom  han  lidt  over 
syv  om  morgenen.  Som  en  gave  bragte  han  os  en 
stor  fisk  og  et  kilo  af  de  største  østers,  jeg  nogensinde 
havde  set.  Han  sagde,  at  han  havde  renset  dem  om  mor- 
genen, før  han  rejste,  så  de  kunne  være  friske  og  pæne. 
Jeg  vidste,  at  hans  bus  kørte  klokken  fire,  og  jeg  speku- 
lerede over,  hvad  tid  han  var  stået  op  for  at  rense  dem. 

I  løbet  af  årene  kom  han  for  at  overnatte  hos  os, 
og  hver  eneste  gang  bragte  han  os  fisk,  østers  eller 
grøntsager  fra  sin  have. 

Andre  gange  modtog  vi  pakker  med  posten,  altid 
anbefalet.  Fisk  og  østers  pakket  ind  i  friskt  ungt  spinat- 
eller grønkålsblade,  hvert  blad  omhyggeligt  vasket.  Da  vi 
vidste,  at  han  måtte  gå  over  tre  kilometer  for  at  få 
sendt  disse  pakker,  og  hvor  lidt  penge  han  havde, 
gjorde  det  gaverne  dobbelt  dyrebare. 

Når  jeg  modtog  disse  små  hilsener,  tænkte  jeg  ofte 
på    den    bemærkning,    min    nabo    gjorde,    da   den   gamle 

Åndeverdenen 


I  over  et  år  har  vi  understreget 
nødvendigheden  af,  at  de  Hellige 
samler  deres  slægt  og  fuldfører  sam- 
mensvejsningen af  hele  familien.  Vi 
har  glædet  os  over  Kirkens  medlem- 
mers trofasthed  og  deres  ønske  om 
at  udføre   dette  dyrebare   arbejde. 

Medens  vi  overvejede,  hvad  vi 
kunne  drøfte  i  dette  nummer,  kom  vi 
til  at  tænke  på  de  ord,  som  Præsi- 
dent Joseph  F.  Smith,  Kirkens  sjette 
præsident,  fremsatte.  Vi  citerer  fra 
en  af  hans  inspirerende  taler  til  de 
Hellige: 

„Den  tredie  oktober  i  året  1918 
sad  jeg  i  mit  værelse  og  grundede  over 
Den  hellige  Skrift  og  tænkte  på  det 
store  forsoningsoffer,  som  Guds  Søn 
ydede  til  forløsning  af  verden,  og  den 
store  og  vidunderlige  kærlighed,  som 
Faderen  og  Sønnen  viste  ved  at  For- 
løseren kom  til  verden,  så  menne- 
skene kunne  blive  frelst  gennem 
Hans  forsoning  og  ved  lydighed  mod 
Evangeliets  principper. 

Medens  jeg  var  optaget  af  dette, 
vendte  mit  sind  sig  mod  Apostlen 
Peters  skrivelser  til  de  første  hel- 
lige. Jeg  åbnede  Bibelen  og  læste 
tredie  og  fjerde  kapitel  af  Peters 
første  brev,  og  medens  jeg  læste, 
gjorde  det  et  dybt  indtryk  på  mig, 
mere  end  det  nogensinde  før  havde 
gjort,  da  jeg  læste  følgende  skrift- 
steder: 

Thi  også  Kristus  døde  een  gang 
for  synder,  en  retfærdig  for  uretfær- 
dige, for  at  Han  kunne  føre  jer  til 
Gud.    Han    led    døden    i    kødet,    men 


blev  vakt  til  live  i  ånden, 
i  hvilken  Han  også  drog  hen  og  præ- 
dikede for  de   ånder,   der  var  i   for- 
varing, 

de,  som  var  ulydige,  dengang  Gud  i 
sin  langmodighed  biede  i  Noas  dage, 
medens  arken  blev  bygget.  I  den  blev 
nogle  få,  nemlig  otte,  sjæle  frelst 
gennem  vand.  (1   Peter  3:18-20.) 

Thi  derfor  blev  Evangeliet  for- 
kyndt også  for  døde,  for  at  de  vel 
skulle  dømmes  på  legemet,  som 
mennesker  dømmes,  men  leve  i  ån- 
den, ligesom  Gud  lever.  (1  Peter 
4:6) 

Medens  jeg  grundede  over  disse 
ting,  som  er  skrevet,  blev  min  for- 
stands øjne  åbnet,  og  Herrens  Ånd 
hvilede  på  mig,  og  jeg  så  de  dødes 
hærskarer,  både  små  og  store.  Og 
der  var  på  et  sted  samlet  utallige  af 
de  retfærdiges  ånder,  de  som  havde 
været  trofaste  i  Jesu  vidnesbyrd, 
medens  de  levede  i  dødeligheden,  og 
som  havde  bragt  ofre  i  lighed  med 
Guds  Søns  store  offer,  og  havde  lidt 
trængsler  i  deres  Forløsers  navn. 
Alle  disse  havde  forladt  det  jordiske 
liv,  faste  i  håbet  om  en  strålende 
opstandelse,  gennem  Gud  Faderens 
og  Hans  Enbårne  Søns,  Jesu  Kristi, 
nåde. 

Jeg  så,  at  de  var  fyldt  med  glæde 
og  fryd,  og  glædede  sig  sammen, 
fordi  deres  befrielsesdag  var  nær. 
De  var  samlet  og  ventede  på  Guds 
Søns  komme  til  åndeverdenen,  for  at 
forkynde  deres  forløsning  fra  dødens 
lænker.  Deres  hensovede  støv  skulle 


genoprettes  til  sin  fuldendte  skikkel- 
se, ben  til  ben,  og  sener  og  kød  på 
dem,  ånden  og  legemet  skulle  aldrig 
igen  adskilles,  for  at  de  kunne  mod- 
tage en  fylde  af  glæde. 

Medens  denne  uhyre  skare  ven- 
tede og  talte  sammen,  medens  de 
glædede  sig  til  deres  befrielsestime 
fra  dødens  lænker,  viste  Guds  Søn 
sig,  forkyndte  frihed  til  de  fangne, 
som  havde  været  trofaste,  og  der 
prædikede  Han  det  evige  Evangelium 
for  dem,  læren  om  opstandelse  og 
forløsning  af  menneskeheden  fra  fal- 
det, og  fra  personlige  synder  på  be- 
tingelse af  omvendelse.  Men  til  de 
onde  gik  Han  ikke,  og  blandt  de 
ugudelige,  og  de,  der  ikke  havde 
omvendt  sig,  og  som  havde  besmit- 
tet sig,  medens  de  var  i  kødet,  hør- 
tes Hans  røst  ikke,  og  de  oprørske, 
som  fornægtede  de  gamle  profeters 
vidnesbyrd  og  formaninger,  så  ikke 
Hans  nærhed,  så  ikke  Hans  åsyn; 
hvor  de  var,  herskede  der  mørke, 
men  blandt  de  retfærdige  var  der 
fred,  og  de  hellige  frydede  sig  ved 
deres  forløsning,  og  bøjede  deres 
knæ  og  anerkendte  Guds  Søn  som 
deres  Forløser  og  Befrier  fra  døden 
og  helvedes  lænker.  Deres  ansigter 
strålede  og  glansen  fra  Herrens 
nærhed  hvilede  på  dem,  og  de  sang 
lovsang  til  Hans  hellige  Navn. 

Jeg  opdager,  at  Herren  ikke  per- 
sonlig gik  omkring  blandt  de  onde  og 
de  ulydige,  som  havde  fornægtet 
sandheden,  for  at  belære  dem;  men 
se,  blandt  de  retfærdige  organisere- 
de Han  sine  styrker  og  udvalgte  sen- 
debud, iklædt  magt  og  myndighed, 
og  gav  dem  til  opgave  at  gå  frem  og 
bringe  Evangeliets  lys  til  dem,  som  var 
i  mørke,  ja  til  alle  menneskers  ånder. 
Og  på  denne  måde  blev  Evangeliet 
forkyndt  for  de  døde.  Og  de  udvalgte 
sendebud  gik  frem  for  at  forkynde 
Herrens  anerkendte  dag,  og  forkynde 
frihed  til  de  fangne,  som  var  bundet, 
ja  til  alle,  som  ville  omvende  sig  fra 
deres  synder  og  modtage  Evangeliet. 
På  denne  måde  blev  Evangeliet  for- 
kyndt for  dem,  som  var  døde  i  deres 
synder,  uden  viden  om  sandheden, 
eller  i  overtrædelse,  idet  de  havde 
fornægtet  profeterne.  De  blev  belært 
om  tro  på  Gud,  omvendelse  fra  synd, 
stedfortrædende  dåb  til  syndernes 
forladelse,   den   Helligånds   gave  ved 

håndspålæggelse  og  alle  de  andre 
af  Evangeliets  principper,  som  det 
var  nødvendigt  for  dem  at  kende,  for 
at  de  kunne  gøre  sig  værdige,  så  de 
kunne  blive  dømt  på  legemet  som 
mennesker  dømmer,  men  leve  i  ån- 
den, ligesom  Gud  lever. 

Og  således  blev  det  kendt  blandt 
de  døde,  både  små  og  store,  de  uret- 
færdige så  vel  de  trofaste,  at  for- 
løsning var  blevet  tilvejebragt  gen- 
nem Guds  Søns  offer  på  korset.  På 
denne  måde  blev  det  kendt,  at  vor 
Forløser  brugte  sin  tid  under  sit  op- 
hold i  åndeverdenen  til  at  instruere 
og  forberede  profeternes  trofaste 
ånder,  de  profeter,  som  havde  vidnet 
om  Ham  i  kødet,  så  de  kunne  bringe 
forløsningens  budskab  til  alle  de 
døde,  som  Han  ikke  selv  kunne  gå 
til  på  grund  af  deres  oprørskhed  og 
overtrædelse,  så  de  gennem  Hans 
tjeneres  gerning  også  kunne  høre 
Hans  ord. 

Blandt  de  store  og  mægtige,  som 
var  samlet  i  denne  uhyre  store  for- 
samling af  retfærdige,  var  Fader 
Adam,  Den  gamle  af  dage  og  alles 
fader,  og  vor  strålende  Moder  Eva, 
med  mange  af  sine  trofaste  døtre, 
som  havde  levet  gennem  tiderne  og 
havde  dyrket  den  sande  og  levende 
Gud.  Abel,  den  første  martyr,  var  der, 
og  hans  broder  Set,  en  af  de  mæg- 
tige, som  var  sin  fader  Adams  ud- 
trykte billede.  Noa,  som  advarede  om 
syndfloden;  Sem,  den  store  højpræst; 
Abraham,  de  trofastes  fader;  Isak, 
Jakob  og  Moses,  Israels  store  lov- 
giver; Esajas,  som  ved  profeti  for- 
kyndte, at  Forløseren  var  kaldet  til 
at  binde  de  brudte  hjerter  sammen, 
forkynde  frihed  til  de  fangne,  og 
åbne  fængslet  for  dem,  som  var  bun- 
det, var  der  også. 

Desuden  Ezekiel,  som  i  et  syn 
blev  vist  den  store  dal  med  tørre  ben, 
som  skulle  blive  iklædt  kød  for  at 
komme  frem  i  de  døde,  levende  sjæ- 
les opstandelse;  Daniel,  som  forudså 
og  forudsagde  oprettelsen  af  Guds 
rige  i  de  sidste  dage,  for  at  det 
aldrig  mere  skulle  tilintetgøres  eller 
gives  til  andre  folk;  Elias,  som  var 
med  Moses  på  Forklarelsens  Bjerg; 
Malakias,  den  profet  som  vidnede  om 
profeten  Elia's  komme  om  hvem  også 
Moroni  talte  til  profeten  Joseph 
Smith  —  som  forkyndte,  at  han  skul- 


le komme  for  at  indvarsle  Herrens 
store  og  frygtelige  dag,  var  der  også. 
Profeten  Elia  skulle  plante  de  forjæt- 
telser, som  deres  fædre  havde  ind- 
gået, i  børnenes  hjerter,  og  bebudede 
det  store  værk,  der  skulle  udføres  i 
Herrens  templer  i  Tidernes  Fyldes 
Forvaltning,  til  de  dødes  forløsning 
og  besegling  af  børnene  til  deres  for- 
ældre, for  at  ikke  hele  jorden  skulle 
blive  slået  med  band  og  lagt  øde 
ved  Hans  komme. 

Alle  disse  og  mange  flere,  ja,  og- 
så profeterne  som  færdedes  blandt 
nephiterne  og  vidnede  om  Guds 
Søns  komme,  blandede  sig  i  den 
store  skare  og  ventede  på  deres  be- 
frielse, for  de  døde  havde  set  på 
deres  ånders  lange  adskillelse  fra 
deres  legemer  som  et  fangenskab. 
Dem  belærte  Herren  og  gav  dem 
magt  til  at  komme  frem,  efter  Hans 
opstandelse  fra  de  døde,  og  indgå 
i  Hans  Faders  rige,  for  der  at  blive 
kronet  med  udødelighed  og  evigt  liv, 
og  derfra  fortsætte  deres  arbejde, 
som  det  var  blevet  lovet  af  Herren, 
og  få  del  i  alle  de  velsignelser,  som 
er  beredt  for  dem,  som  elsker  Ham. 

Profeten  Joseph  Smith  og  min 
fader,  Hyrum  Smith,  Brigham  Young, 
John  Taylor,  Wilford  Woodruff  og 
andre  udvalgte  ånder,  som  var  for- 
beholdt til  at  komme  frem  i  tider- 
nes fylde  for  at  tage  del  i  grundlæg- 
gelsen af  det  store  sidste-dages 
værk,  herunder  bygningen  af  templer 
og  udførelsen  af  ordinanser  deri  til  de 
dødes  forløsning,  var  også  i  åndever- 
denen. Jeg  lagde  mærke  til,  at  de 
også  var  blandt  de  ædle  og  store 
som  i  begyndelsen  var  udvalgt  til  at 
være  herskere  i  Guds  Kirke.  Selv 
før  de  blev  født,  modtog  de,  tillige 
med  mange  andre,  deres  første  lek- 
tier i  åndeverdenen,  og  blev  forbe- 
redt til  at  komme  frem  i  Herrens  rette 
tid  for  at  arbejde  i  Hans  vingård  til 
frelse  for  menneskenes  sjæle. 

Jeg  så,  at  de  trofaste  ældster  i 
denne  forvaltning,  når  de  forlader  det 
jordiske  liv,  fortsætter  deres  arbejde 
med  at  forkynde  omvendelsens  og 
forløsningens  Evangelium,  gennem 
Guds  Enbårne  Søns  offer,  blandt 
dem,  som  er  i  mørke  og  under  syn- 
dens lænker  i  de  dødes  store  ånde- 
verden. De  døde,  som  omvender  sig, 
vil    blive    forløst,    ved    lydighed    mod 


ordinanserne  i  Guds  hus,  og  efter  at 
de  har  betalt  straffen  for  deres  over- 
trædelser og  er  vasket  rene,  vil  de 
modtage  en  belønning  i  henhold  til 
deres  gerninger,  for  de  er  arvinger 
til  frelse. 

Således  blev  synet  om  de  dødes 
forløsning  åbenbaret  for  mig,  og  jeg 
vidner,  og  jeg  ved  at  denne  beret- 
ning er  sand,  gennem  velsignelse  fra 
vor  Herre  og  Frelser,  ja,  Jesus  Kri- 
stus, Amen."  (Gospel  Doctrine,  pp. 
597-601.)  O 


Meddelelse  om  genealogiske 
forespørgsler 

Fra  The  Genealogical  Society  i  Salt 
Lake  City  har  vi  fået  følgende  meddelelse 
angående  forespørgsler  i  PRS-program- 
met  (Anetavle-Henvisningstjenesten): 

Vi  har  den  glæde  at  bekendtgøre  føl- 
gende forbedringer  i  PRS  (Anetavle- 
Henvisningstjenesten): 

1.  Der  skal  kun  betales  for  forespørgs- 
len, hvis  der  modtages  et  eller  flere 
navne  og  adresser  som  svar  på  en 
forespørgsel. 

2.  Man  vil  få  regning  på  det,  der  skal 
betales.  Send  ikke  penge  i  forvejen. 

3.  Eftersøgning  efter  et  bestemt  efter- 
navn i  en  enkelt  by  (efterforskningen, 
der  tidligere  kostede  $  2.00)  er  blevet 
afskaffet. 

4.  Den  populære  efterforskning  efter  et 
bestemt  efternavn  i  alle  byer  indenfor 
et  enkelt  amt  (efterforskningen,  der 
tidligere  kostede  S  4.00)  kan  stadig 
foretages.  (Over  700,000  efternavne 
findes  nu  i  PRS-arkivet.) 

5.  Et  nyt  område,  nemlig  efterforskning 
efter  alle  efternavne  i  en  bestemt  by 
(en  efterforskning  til  $  4.00),  er  nu  til 
rådighed. 

6.  Alle  kan  indsende  forespørgsler.  Det 
kræves  ikke,  at  man  i  forvejen  er  re- 
gistreret i  PRS  for  at  kunne  indsende 
forespørgsler. 

Vi  er  ivrige  efter  at  PRS-programmet 
(Anetavle-Henvisningstjenesten)  skal  an- 
vendes som  et  praktisk  efterforsknings- 
redskab og  således  tjene  det  formål,  som 
det  blev  skabt  for.  Dette  kan  kun  udføres 
ved  forespørgsler  til  dette  store  arkiv  af 
navne. 

De  kan  hjælpe  Dem  selv  og  andre  ved 
regelmæssigt  at  indsende  forespørgsler. 
Da  dette  arkiv  vokser  så  hurtigt  og  nye 
navne  dagligt  tilføjes,  bør  man  indsende 
forespørgsler  mindst  to  gange  hvert  år. 

Deres  hengivne 

Theodore  M.  Burton 

Vicepræsident  og  direktør  for 

Genealogical  Society 

mand  var  taget  afsted  den  første  morgen:  „Beholdt  De 
denne  skrækkelige  udseende  mand  i  nat?  Jeg  afviste 
ham.  Man  kan  miste  lejere  ved  at  lade  sådanne  folk 
komme   ind!" 

Og  måske  gjorde  vi,  en  eller  to,  men  åh,  hvis  blot  de 
havde  kendt  ham,  så  ville  deres  sygdomme  måske  have 
været  lettere  at  bære.  Jeg  ved,  at  vores  familie  altid 
vil  være  taknemmelig  over  at  have  kendt  ham.  Af  ham 
lærte  vi,  hvad  det  vil  sige  at  acceptere  det  onde  uden 
at  beklage  sig  og  at  være  Gud  taknemmelig  for  det 
gode. 

For  nylig  besøgte  jeg  en  veninde,  som  havde  et  driv- 
hus. Hun  viste  mig  sine  blomster.  Vi  kom  til  den  smuk- 
keste af  dem  alle,  en  gylden  krysanthemum,  der  var 
lige  ved  at  springe  ud.  Men  til  min  store  overraskelse 
var  den  plantet  i  en  gammel,  bulet  og  rusten  spand. 
Jeg  tænkte  ved  mig  selv,  at  hvis  det  var  min  plante, 
ville  jeg  anbringe  den  i  den  smukkeste  urtepotte,  jeg 
havde.  Men  min  veninde  fik  mig  til  at  skifte  mening. 

„Jeg  havde  ikke  flere  tomme  urtepotter",  forklarede 
hun,  „og  da  jeg  vidste,  hvor  smuk  denne  blomst  kan 
blive,  tænkte  jeg,  at  det  ikke  ville  gøre  noget  at  plante 
den  i  denne  gamle  spand  til  at  begynde  med;  om  kort 
tid  vil  jeg  så  plante  den  ud  i  haven." 

Hun  må  have  undret  sig  over,  hvorfor  jeg  lo  så 
fornøjet,  men  jeg  forestillede  mig  en  sådan  scene  i 
himlen.  „Her  er  en  særlig  dejlig  en",  må  Gud  have  sagt, 
da  Han  kom  til  fiskerens  sjæl,  „han  vil  ikke  have  noget 
imod  at  begynde  i  dette  lille  legeme."  Hvor  må  hans 
kærlige  sjæl  dog  vokse  i  Guds  have!  O 

stridbar,  ikke  pengekær;  en  mand,  som  styrer  sit  hus 

godt,  og  som  på  fuldt  værdig  måde  holder  sine  børn 

til  lydighed; 

(dersom  en  mand  ikke  forstår  at  styre  sit  eget 

hus,  hvordan  skulle  han  da  kunne  sørge  for  Guds 
menighed?; 

han  må  ikke  være  nyomvendt,  for  at  han  ikke  skal 
blive  opblæst  og  falde  ind  under  Djævelens  dom." 
(I.Tim.  3:2-6.) 

Denne  mand,  jeres  biskop,  har  ikke  bedt  om  sin 
stilling,  han  meldte  sig  ikke  engang  frivilligt  til  den. 
Det  er  mest  sandsynligt,  at  han  modtog  sin  kaldelse 
med  frygt  og  bæven,  skønt  med  tro  og  ønske  om  at 
ville  fuldkommengøre  sig,  så  han  kunne  komme  på 
højde  med  det,  Herren  forventer  af  ham. 

Hans  loyale,  kærlige  hustru  og  hans  børn  er  også 
gået  ind  på  at  ville  dele  ansvaret  med  ham  ved  ikke 


at  klage,  når  han  er  så  meget  borte  fra  hjemmet,  ved 
at  vise  et  glad  ansigt,  når  telefonen  altid  ringer,  selv 
om  man  lige  er  ved  at  spise  til  middag,  eller  klokken 
er  tre  om  natten,  eller  ved  at  være  villige  til  at  ud- 
føre nogle  af  de  opgaver,  der  normalt  påhviler  ægte- 
manden og  faderen. 

Må  Herrens  rigeste  velsignelser  blive  udøst  over 
disse  vidunderlige,  hengivne  biskopper,  deres  hus- 
truer og  deres  børn;  og  må  vi,  som  medlemmer  af  de- 
res warder,  følge  deres  ledelse,  selv  om  nogle  af  dem 
forekommer  os  at  være  så  unge,  og  selv  om  vi  ikke 
selv  ville  have  valgt  dem.  Herren  vil  velsigne  os  for  at 
støtte  de  tjenere,  Han  har  kaldet  til  at  præsidere  over 
os. 

Jeg  bærer  jer  mit  vidnesbyrd,  at  dette  er  Jesu 
Kristi  Kirke,  at  denne  Kirkes  biskopper  er  blevet 
kaldet  af  vor  himmelske  Fader  gennem  den  inspi- 
ration, Han  var  givet  dem,  der  præsiderer  over  os  — 
I  Jesu  Kristi  navn.  Amen.  O 

MORMONS  BOG  ? 

DISTRIBUTIONS  CENTRET 

3EVANGEN  9  * VASSINGERØD  pr.  LYNGE 


Mobil  reklame  for  Mormons  Bog 

Distributions  Centret  i  København  har 
fået  en  reklametekst  påmalet  sin  nye 
varevogn.  Der  står  med  store  bogstaver 
i  gult,  rødt  og  sort,  „Har  De  læst  Mor- 
mons Bog?"  og  derefter  Centrets  navn 
og  adresse. 

Når  vognen  kører  rundt  i  byen  og 
oplandet  — ■  eller  er  på  sine  regelmæs- 
sige ture  til  Hålsingborg  —  tvinger  den 
tilskuere  og  trafikanter  til  at  stille  sig 
selv  det  vitale  spørgsmål.  Og  det  sker 
ret  ofte,  at  chaufføren,  Erik  Thomsen,  bli- 
ver spurgt,  hvad  det  er  for  en  bog.  Så  er 
br.  Thomsen  glad  og  er  parat  til  at  vise 
bogen  og  dele  traktater  ud.  JS 


Udflugt  for  M.I.A.-pigerne 

I  dagene  1.,  2.  og  3.  juni  havde  M.I.A.- 
pigerne  i  København  distrikt  en  yderst 
vellykket  lejrtur  til  Laugsgaarden  ved 
Langerød  i  Nordsjælland. 

Under  dygtige  søstres  ledelse  gik  da- 
gene med  mange  forskellige  aktiviteter, 
både  lærerige  og  morsomme,  så  pigerne 

efter  de  tre  dages  fornøjelige  og  kam- 
meratlige samvær  vendte  hjem  med 
mange  nye  og  gode  erfaringer,  som  kan 
hjælpe  dem  i  deres  daglige  liv  i  fremtiden. 
Billedet  viser  deltagerne  samlet  ved 
lejrbålet.  O 


Nyt  oplag  og  ny  indbinding  af  Mormons 
Bog 

Distributions  Centret  har  ladet  fremstille 
et  nyt  oplag  af  Mormons  Bog.  Det  er  et 
fotografisk  optryk — det  tredie  —  af  sjette- 
udgaven fra  1949,  hvoraf  tidligere  optryk 
udsendtes  i  1957  og  1964.  Kun  titelbla- 
det og  kolofonsiden  (bagsiden  af  titelbla- 
det) er  nysatte.  Mormons  Bog  er  med 
dette  nye  optryk  trykt  på  dansk  i  ialt 
55.000  eksemplarer. 

De  første  6  udgaver  kom  i  1851  (3000), 
1858  (3000),  1881  (2000),  1902  (2000), 
1911  (10.000),  1949  (5000),  derefter  op- 
trykkene i  1957  (10.000)  og  1964  (10.000). 

Det  nye  optryk  findes  i  både  en  sort 
og  en  hvid  udgave  med  bind,  der  kan 
tåle  at  tørres  af  med  en  fugtig  klud.  Pri- 
sen er  som  sædvanlig  fiktiv,  langt  under 
fremstillingsprisen:  kr.  4,50  inklusive 
moms.  O 


Bryllup  i  Esbjerg 

Den   15.  juni  viedes  broder  Jens  Ole 
Byskov  og  søster  Annie  Sørensen.  Ved 

en  højtidelighed  i  kirken  fik  brudeparret 
Kirkens  velsignelse  ved  brudens  fader, 
broder  Johs.  Sørensen,  og  bagefter  var 
der  banket  i  G.U.F.-salen.  Stjernen  øn- 
sker hjertelig  til  lykke! 


Bryllup  i  København  Gren 

Den  5.  juli  viedes  i  København  bro- 
der Henning  Aaager  og  søster  Marion 
Britta  Jørgensen,  og  den  8.  juli  viedes 
parret  for  tid  og  evighed  i  templet  i 
Schweiz.  Stjernen  ønsker  hjertelig  til 
lykke! 

B.  Y.  U.-f  olkedansere 
i  Danmark 


I  de  seks  dage  i  juli  måned,  da  B.Y.U.- 
folkedanserne  gæstede  Danmark,  fik 
mange  mennesker  et  helt  nyt  syn  på  Mor- 
monkirken end  de  tidligere  har  haft. 

Ved  hjælp  af  de  rette  forbindelser  fik 
danserne  lejlighed  til  at  optræde  på  de 


kendteste  steder  i  Danmark,  begyndende 
med  det  verdensberømte  Cirkus  Schu- 
mann i  København  den  3.  juli. 

Den  4.  juli,  Amerikas  Uafhængigheds- 
dag, var  det  betagende  for  os,  da  cere- 
monimesteren annoncerede  for  de  tusin- 
der der  var  forsamlet:  „Mormonkirkens 
Brigham  Young  University  Folkedansere 
vil  nu  danse  for  os."  Denne  store  ære 
ved  den  berømte  Rebild-fest  for  dansk- 
amerikanerne blev  kun  overgået  af  Tv- 
udsendelsen, som  sendte  ordene  og  dan- 
sen ud  til  de  5  millioner  seere  i  Danmark 
og  dele  af  Sverige.  Det  var  betagende  at 
høre  Kirkens  navn  nævnt  uden  tøven,  og 
virkningen  har  været  enorm.  Vi  følte  det 
alle  som  en  ære,  da  præsident  og  søster 
Don  L.  Christensen  blev  opfordret  til  at 
sidde  på  tribunen  sammen  med  Rebild- 
festens æresgæster,  statsminister  Hilmar 
Baunsgaard,  Amerikas  ambassadør  i  Dan- 
mark, Mrs.  Katharine  E.  White,  og  andre. 


Fra  Rebild-festen  kørte  danserne  med 
bus  til  Friheden  i  Aarhus,  hvor  de  dan- 
sede for  en  stor  forsamling. 

Efter  at  have  indhentet  tilladelse  fra 
Københavns  borgmester  rejste  vi  den 
5.  juli  vort  indianertelt  på  Rådhuspladsen, 
hvor  B.Y.U. -danserne  optrådte,  og  mis- 
sionærerne samtidig  udspredte  vort  bud- 
skab ved  direkte  kontakt  med  folk.  Vor 
indianer-udstilling  fortæller  historien  om: 
„Ved  De,  at  indianerne  stammer  fra 
Jerusalem?"  og  er  et  godt  kontaktmiddel. 

Samme  dag  optrådte  danserne  om 
eftermiddagen  kl.  15  ved  den  første  af 
vore  8  forestillinger  på  et  af  verdens 
største  butikscentre,  Rødovre  Centrum, 
hvor  omkring  50  000  mennesker  så  dem, 
og  hvor  vi  for  hver  gang  slog  Kirkens 
navn  mere  og  mere  fast. 

Om  aftenen  den  5.  juli  havde  Lions 
Club  i  Lyngby  lejet  den  nye,  smukke 
Virumhal  til  dansernes  opvisning,  og  fore- 

stillingen  var  en  stor  succes,  som  gav 
ledende  forretningsmænd  lejlighed  til  at 
lære  Kirkens  navn  at  kende,  og  derved 
har  givet  os  mulighed  for  fremtidig  kon- 
takt med  dem. 

Den  6.  juli  optrådte  danserne  atter  i 
Rødovre  Centrum,  og  aftenens  højde- 
punkt var  opvisningen  i  Mercur  Teatret  i 
København,  hvor  de  dansede  for  udsolgt 
hus. 

Den  8.  juli  endte  tourneen  med  to 
inspirerende  forestillinger  i  det  verdens- 
berømte Tivoli  i  København. 

Ikke  mindre  end  25  avisartikler  om 
B.  Y.  U. -danserne  hyldede  deres  dygtig- 
hed, og  flere  millioner  så  den  levende 
begejstring  hvormed  de  optrådte,  og 
gjorde  derved  deres  ophold  i  Danmark 
til  en  usædvanlig  stor  succes.  O 


Fader  og  Søn-udflugt  i  København  distrikt 

Til  minde  om  Gengivelsen  af  Det  aron- 
ske Præstedømme  afholdt  København 
distrikt  i  dagene  10.  og  11.  maj  en  vel- 
lykket Fader  og  Søn-udflugt,  som  gik  til 
det  skovrige  område  vest  for  Næstved. 

Lege,  madlavning  og  overnatning  un- 
der åben  himmel  gjorde  udflugten  til  en 
spændende  oplevelse  for  både  unge  og 
gamle.  Den  første  dag  endte  med  lejrbål 
med   sange   og  taler,   deriblandt   en  tale 


om  Gengivelsen  af  Det  aronske  Præste- 
dømme ved  missionspræsident  Don  L. 
Christensen. 

Højdepunktet  den  næste  dag  var  en 
dejlig  banket  i  festsalen  på  Maglegaards 
alle,  hvor  distriktspræsidentskabet,  præ- 
sident Finn  Nielsen  og  hans  rådgivere, 
Svend  Aage  Sønderby  og  Verner  Kors- 
gaard, havde  fået  deres  hustruer  til  at 
servere  den  lækre  mad.  Q 


Rettelse 

I  august-nummeret's  referat  af  mis- 
sionskonferencen  opgives  det,  at 
dette  var  første  gang  en  fælles  kon- 
ference afholdtes  for  hele  missionen. 
Dette  er  ikke  rigtigt:  I  1944  afholdtes 
i  dagene  25.  —  30.  juni  en  General- 
konference i  København  i  anledning 
af  100-årsdagen  for  Joseph  Smith's 
martyrdød.  Læs  de  meget  udførlige 
referater  heraf  i  1944-årgangen  af 
Stjernen.  JS 


345 


Det  er  enhver  Sidste  Dages  Helligs  pligt  dagligt 
at  læse  i  skriften,  for  at  sikre  sig  den  himmelske 
indflydelse,  der  er  nødvendig  for  at  sætte  os  i  stand 
til  at  modstå  de  mange  fristelser,  der  møder  os. 
Når  man  trofast  udvider  sin  kundskab  om  Mesterens 
lærdomme,  er  det  forbavsende  hvor  meget  man 
forstår. 

Sandheden  om  de  kræfter  der  findes  bliver 
tydelig,  og  vi  begynder  at  blive  mere  klar  over  Gud 
vor  Evige  Faders  og  Hans  Søns,  Jesu  Kristi, 
uendelige  natur,  og  samtidig  klar  over  Djævelens 
eksistens. 

Der  er  intet  så  dejligt  og  vidunderligt  som  den 
Helligånds  ledsagelse,  som  bærer  vidne  om  sand- 
heden om  vor  Herre  Jesus  Kristus  og  livets  fuld- 
komne plan.  Jeg  har  personlig  oplevet  denne  følelse, 
og  jeg  er  sikker  på  at  I  også  har  det. 

Jo  mere  jeg  modtager  af  velsignelserne  fra 
Himlen,  jo  mere  bliver  mit  sind  oplyst  angående 
Djævelens  magt.  Jeg  har  været  vidne  til  den  onde 
magt  Djævelen  kan  have  over  et  menneske,  og 
bærer  vidne  om  at  kun  Præstedømmet  kan  kurere 
denne  sygdom.  For  nogle  år  siden  var  der  nogle  af 
vore  brødre,  som  stod  over  for  denne  virkelighed. 

„Nogle  af  jer  har  læst  historien  om  Djævelens 
magt  i  England,  da  de  faldne  engle,  som  findes  på 
jorden,  førte  krig  mod  broder  Kimball,  broder 
Hyde,  broder  Fielding  og  broder  Russell,  som  havde 
alt  hvad  de  kunne  gøre  for  at  leve  under  den  slags 
krigsførelse.  Disse  onde  ånder  slog  broder  Russell 
og  broder  Hyde  ned.  De  slog  ikke  broder  Kimball 
ned,  men  den  kraft  faldt  over  ham.  Hans  øjne  blev 
åbnet.  Han  så  ånderne  for  sig,  han  så  hvad  slags 
væsener  de  var.  De  skar  tænder,  de  var  gale,  de 
ønskede  at  ødelægge  brødrenes  liv.  Disse  mænd 
havde  Præstedømmet.  Broder  Kimball  havde 
Præstedømmets  nøgler,  for  så  vidt  England  angår. 
Disse  ånder  havde  derfor  ikke  magt  til  at  ødelægge 
dem. 

Broder  Kimball,  broder  George  A.  Smith  og  jeg 
havde  en  lignende  oplevelse  i  London,  i  et  hus  hvor 
vi  var  standset  op.  Det  syntes  som  om  der  var 

hærskarer  af  ånder  der.  De  stræbte  efter  vor  øde- 
læggelse, og  ved  en  bestemt  lejlighed,  da  broder 
Kimball  havde  forladt  os,  faldt  disse  mørkets  magter 
over  os  for  at  tilintetgøre  os,  og  broder  Smith  og 
jeg  ville  øjensynlig  være  blevet  dræbt,  hvis  ikke  tre 
hellige  sendebud  var  kommet  ind  i  værelset  og 
havde  fyldt  det  med  lys.  De  var  klædt  i  tempeldragt. 
De  lagde  deres  hænder  på  vort  hoved  og  vi  blev 
befriet,  og  magten  var  brudt  for  så  vidt  angår  os. 
Hvorfor  sendte  Herren  disse  mænd  til  os?  Fordi 
vi  kunne  ikke  have  levet  uden  det;  og  som  regel 
betjener  engle  ikke  nogen  på  jorden,  med  mindre 
det  er  for  at  bevare  gode  menneskers  liv,  eller  for  at 
bringe  Evangeliet,  eller  udføre  et  arbejde,  som 
menneskene  ikke  selv  kan  udføre.  Vi  har  ikke  særlig 
behov  for  engles  betjening,  med  mindre  vi  er  i  en 
tilstand  som  den,  hvori  broder  Kimball,  broder  Smith 
og  jeg  var,  da  vi  ikke  kunne  frelse  vort  liv  uden  dem." 
(Deseret  Weekly,  3.  marts  1 889.  Wilford  Woodruff) 

Djævelen  er  meget  klog  og  vil  altid  ramme  os  på 
vort  svageste  punkt.  Han  kender  vore  ufuldkom- 
menheder, og  hvis  han  får  lov  til  det  vil  han  gøre  dem 
til  dårskaber.  Hvis  vi  har  vanskeligheder  med 
nogen  af  Kirkens  store  standarder,  så  ved  han 
hvilke  det  er,  og  vil  lulle  vor  stolthed  i  søvn  med 
selvretfærdighed  og  hjælpe  med  til  at  hele  vor  sam- 
vittighed, når  vi  tror  at  denne  lille  efterladenhed 
sandsynligvis  ikke  vil  skade  noget.  Hvis  vi  stræber 
efter  noget,  der  er  mindre  end  fuldkommen  hen- 
givenhed og  overholdelse,  er  det  forkert  og  vi  bliver 
ledt  på  gale  veje. 

Det  er  nødvendigt  at  vi  Sidste  Dages  Hellige  af 
et  ærligt  hjerte  stræber  efter  dagligt  at  forbedre 
vore  fysiske,  sociale  og  økonomiske  standarder. 
Passivitet  er  ikke  tilstrækkeligt  for  Guds  børn.  Det 
er  ønskeligt  at  forbedre  vor  levestandard,  men  det 
må  gøres  i  ydmyghed.  Hvis  vi  ikke  prøver  på  det 
i  al  ydmyghed,  så  kommer  Helamans  søn,  Nephis, 
ord  til  at  passe:  „Ja,  hvor  hurtige  til  at  blive  opblæst 
af  stolthed,  ja,  hvor  hurtige  til  at  rose  sig  og  til  at 
begå  alle  slags  synder,  og  hvor  langsomme  er  de 
(vi)  ikke  til  at  ihukomme  Herren,  deres  Gud,  og  til 
at  give  agt  på  Hans  råd,  ja,  hvor  langsomme  til  at 
vandre  på  visdommens  veje."  (Helaman  12:5) 

Det  ydmyge  menneske,  som  sætter  sig  for  at 
opnå  noget  og  har  det  for  øje,  at  alt  hvad  han  har 
skylder  han  Gud  tak  for,  og  vier  al  den  tid,  de 
talenter  og  de  midler  han  er  velsignet  med  til  at  op- 
bygge Guds  rige,  er  da,  og  kun  da,  et  klogt  men- 
neske. 

Vor  åndelige  styrke  må  være  tilstrækkelig  stærk 
til  at  modstå  al  modgang.  Præsident  John  Taylor 
sagde:  Jeg  hørte  Profeten  Joseph  Smith  sige,  da 
han  talte  til  De  Tolv  ved  en  bestemt  lejlighed:  'I  vil 
komme  til  at  gennemgå  alle  former  for  prøvelser, 
og  det  er  lige  så  nødvendigt  for  jer  at  blive  prøvet, 
som  det  var  for  Abraham  og  andre  Guds  mænd,' 
og  han  sagde:  'Gud  vil  holde  øje  med  jer,  og  Han  vil 
tage  fat  på  jer,  og  Han  vil  rykke  i  jeres  hjertestrenge, 
og  hvis  I  ikke  kan  holde  det  ud,  vil  I  ikke  være 
skikkettil  en  arv  i  Guds  celestiale  rige.'"  (JohnTaylor, 
Journal  of  Discourses,  Vol.  24,  p.  197) 

Vi  medlemmer  af  Guds  Kirke  kan  ikke  holde  ud 
ved  et  lånt  lys.  Følgende  profetiske  udtalelse 
kommer  fra  Præsident  Heber  C.  Kimball  i  hans  ad- 
varsel til  os:  „Hvis  I  ikke  har  fået  et  vidnesbyrd,  så 
lev  rigtigt  og  påkald  Herren  og  hold  ikke  op  med 
det,  før  I  får  vidnesbyrdet.  Hvis  I  ikke  får  det,  vil  I 
ikke  kunne  stå  imod."  Den  tid  vil  komme,  da  ingen 
mand  eller  kvinde  vil  være  i  stand  til  at  holde  ud  ved 
et  lånt  lys.  Det  vil  være  nødvendigt  at  enhver  bliver 
ledet  vod  det  lys  han  har  inde  i  sig  selv.  Hvis  du  ikke 
har  det,  hvordan  kan  du  så  stå  imod? 


DÅB: 

Esbjerg:  18.  maj: 

Steffen  Vestergaard  Poulsen,  døbt  af 

ældste  Terry  Williams,  håndspålæggelse 
ved  broder  Arne  Pedersen. 

Karin  Lussmann  Hansen,  døbt  af 
ældste  Lee  Leif  Nielsen,  håndspålæg- 
gelse ved  broder  Verner  Buur. 

Bjarne  Nielsen,  døbt  af  ældste  Lee 
Leif  Nielsen,  håndspålæggelse  ved  bro- 
der Verner  Buur. 

København  Gren:   15.  juni: 

Frank    Giesmann    Lindhardt,    døbt    af 
broder   Bent   G.   Lindhardt,    håndspålæg- 
gelse ved  samme. 
22.  juni: 

Nicoline  Ovesen,  døbt  af  ældste  Ste- 
ven   Carl    Fales,    håndspålæggelse    ved 
ældste  Walter  Robert  Plant. 
25.  juni: 

Gertrud  Vini  Larsen,  døbt  af  ældste 
Brian  Ellis  Clark,  håndspålæggelse  ved 
ældste  Doren  Sorensen. 


København 
Nordre  Gren: 


Amager: 


Aalborg: 


Horsens: 


Herning: 


Odense: 


Slagelse: 


Holstebro: 


20.  juni: 

Kate  Esther  Andersen,  døbt  af  broder 
Gary  Larsen,  håndspålæggelse  ved 
ældste  Colon  Bywater. 

3.  juni: 

Finn  Poulsen,  døbt  af  broder  Kjeld 
Poulsen,  håndspålæggelse  ved  samme. 

1 .  juni: 

Bent-Ole  Jensen,  døbt  af  ældste 
Michael  Nielsen,  håndspålæggelse  ved 
ældste  Paul  Leishman. 

2.  juni: 

Poul  Erik  Christensen,  døbt  af  ældste 
John  Love,  håndspålæggelse  ved  samme. 

20.  april: 

Nielsine  Kristine  Nielsen,  døbt  af 
ældste  Gunnar  George  Nielsen,  håndspå- 
læggelse ved  ældste  Richard  Smith  Beal. 
1 .  juni: 

Annette  Bjørn  Rosenkilde,  døbt  af 
broder  Ebbe  Rosenkilde,  håndspålæg- 
gelse ved  ældste  Niels  Erik  Valentiner. 

25.  maj: 

Anne-Marie  Lauritsen,  døbt  af  ældste 
Terry  Williams,  håndspålæggelse  ved 
samme. 

18.  juli: 

Bente  Lykke  Hansen,  døbt  af  broder 
Niels-Ove  Andersen,  håndspålæggelse 
ved  broder  Jørgen  J.  Larsen. 

23.  juni: 

Hanne  Grand  Hansen,  døbt  af  broder 

Børge   Grand    Hansen,    håndspålæggelse 
ved  samme. 
28.  juni: 

Rita  Chapman,  døbt  af  ældste  Michael 
McKay  Andersen,  håndspålæggelse  ved 
ældste  Elvin  Jensen  Thomsen. 

Richard  L.Evans 

Det  talte  ord 


Tag  tid  til  at  lytte 


Foruden  at  søge  råd,  hvilket  er  så  væsentligt  for  os  alle,  er  der  en  anden 
side  af  emnet,  nemlig  den  at  tage  sig  tid  til  at  lytte,  således,  at  man  kan  giv 
råd  ud  fra  en  dybtgående  kundskab  om  kendsgerningerne.  „Jeg  har  i 
den  senere  tid  tænkt  en  del  over  det  ,at  lytte'  .  .  .",  skrev  Hannie  Struve. 
„Hvor  ofte  hører  man  ikke  et  lille  barn  beklage  sig  .  .  .  ,du  hører  jo  slet  ikke 
efter!'  I  de  fleste  tilfælde  vil  barnet  ikke  noget  som  helst,  det  vil  bare  i  kontakt 
med  sin  moder...  ".  Giv  jer  tid  til  at  lytte,  til  børnene,  til  de  unge  og  til 
mange  andre!  Sommetider  holder  de  sig  tilbage  fra  at  bede  om  jeres  råd, 
fordi  de  får  sådanne  utålmodige  svar.  „Hvorfor  siger  vi  forældre  så  tit:  ,Jeg 
har  ikke  tid  lige  nu,  jeg  har  travlt'?"  spurgte  en,  som  lagde  mærke  til  dette. 
„Hvorfor  forstår  vi  ikke  ...  at  et  barn  er  som  en  solstråle:  den  er  her  et 
øjeblik,  og  så  er  den  straks  et  andet  sted  henne."  Det  er  nødvendigt,  at  vi 
lærer  at  tale,  lytte,  vise  tålmodighed  og  villighed  til  at  få  nok  at  vide,  inden 
vi  jager  til  at  give  et  hurtigt  svar.  Sommetider  bliver  de  rolige,  de  bliver 
selv  klar  over  svaret,  hvis  man  blot  lader  dem  tale  og  anvende  os  til  at 
afreagere  på.  Men  hvis  mennesker  snakker  i  munden  på  hinanden,  hvis  de 
hele  tiden  afbryder  hinanden,  eller  hvis  de  overhovedet  ikke  taler  om  tingene, 
er  der  ikke  megen  sandsynlighed  for,  at  der  i  det  hele  taget  forekommer 
noget  korrekt  svar.  Ja,  det  kræver  tid  at  „høre  efter",  men  det  tager  også 
tid  at  rette  fejltagelserne,  når  de  første  er  gjort.  „Kære  Herre,  gør  mig  til  en 
bedre  fader,"  bad  Gary  Cleveland  Myers.  „Lær  mig  at  forstå  mine  børn,  at 
høre  tålmodigt  til,  hvad  de  har  at  fortælle  og  at  besvare  alle  deres  spørgsmål 
med  venlighed.  Bevar  mig  fra  at  afbryde  dem  og  gå  imod  dem.  Gør  mig 
lige  så  høflig  over  for  dem,  som  jeg  forlanger,  de  skal  være  over  for  mig." 
Hvis  der  er  alt  for  mange  fejlbedømmelser,  alt  for  mange  fejltagelser,  alt  for 
lidt  tid  til  at  „høre  efter",  kan  de  råd,  vi  giver  børnene  ikke  blive  så  tilfred- 
stillende, som  de  bør  være.  „Nøglen  hedder  .kontakt'",  skrev  et  blad  for- 
nylig. „,Kan  du  ikke  se,  jeg  har  travlt'?  .  .  .  bør  bandlyses  (fra  forældre).  ,Hør 
efter'  burde  indprentes  i  alle  forældres  hjerter."  Om  vi  dog  blot  kunne  mærke, 
at  vi  er  blevet  hørt!  Om  vi  dog  blot  ville  „høre  efter",  når  vi  skal! 


